«Το πανεπιστήμιο έχει μπαγιατέψει…» | Η ΚΑΘΗΜΕΡΙΝΗ\n«Το πανεπιστήμιο έχει μπαγιατέψει…»\nΔύο πρυτάνεις. Ο Γιάννης Γκόλιας και ο Θεόδωρος Φορτσάκης, κατά τη συνάντηση στο «Γεύμα με την “Κ’’».\nΟι κ.κ. Θεόδωρος Φορτσάκης και Γιάννης Γκόλιας. Εικονογράφηση Τιτίνα Χαλματζή.\n5 Οκτωβρίου, 2014 05.10.2014 • 10:20\nΗταν καταιγιστικοί και οι δύο. Ο λόγος τους γρήγορος, χωρίς παύσεις και κομπιάσματα, φανέρωνε ανθρώπους που ήξεραν άριστα το πανεπιστήμιο εκ των έσω. Ο ένας έπαιρνε την ατάκα του άλλου και την ενίσχυε με ένα νέο επιχείρημα. Κοιτώντας αργότερα τις σημειώσεις μου από τη συνομιλία με τον πρύτανη του Πανεπιστημίου Αθηνών, καθηγητή της Νομικής Σχολής Θεόδωρο Φορτσάκη, και τον πρύτανη του ΕΜΠ, καθηγητή της Σχολής Πολιτικών Μηχανικών Γιάννη Γκόλια διαπίστωσα ότι υπήρξε μία σύμπλευση των δύο –άλλωστε, συνομιλούν συχνά πυκνά μετά την ανάληψη των καθηκόντων τους– πάνω σε δύο βασικούς άξονες: το σημαντικό έργο που επιτελούν τα ιδρύματά τους στην ελληνική κοινωνία, και τον ρεαλισμό στην αντιμετώπιση των προβλημάτων. Δεν τα κουκουλώνουν κάτω από το χαλί όταν τα φώτα στρέφονται προς αυτά, αλλά και δεν τα μεγεθύνουν. «Το πανεπιστήμιο είναι κομμάτι της κοινωνίας. Σε μία πολυκατοικία σαράβαλο, δεν μπορεί να έχεις ρετιρέ πολυτελείας» είπε χαρακτηριστικά ο κ. Φορτσάκης. «Στο πανεπιστήμιο υπάρχει μία αναρχία, που αντικατοπτρίζει την ελληνική κοινωνία. Το ίδιο ισχύει και για την ανοχή κοινωνικών συμπεριφορών στα όρια της νομιμότητας» συμπλήρωσε ο κ. Γκόλιας.\nΟ Γιάννης Γκόλιας και ο Θεόδωρος Φορτσάκης είναι οι πρώτοι πρυτάνεις στα δύο εμβληματικά ιδρύματα της Αθήνας, οι οποίοι εξελέγησαν με τις διαδικασίες του νέου νόμου – πλαισίου για τη λειτουργία των ΑΕΙ. Η εκλογή τους, λοιπόν, σηματοδοτεί την αλλαγή σελίδας στα ιδρύματά τους, με αποτέλεσμα και για τους δύο να έχουν αναπτυχθεί μεγάλες προσδοκίες για το πώς θα κινηθούν σε εποχή ιδιαίτερα δύσκολη για την τριτοβάθμια εκπαίδευση. Τα ιδρύματά τους, όπως και όλα τα ελληνικά ΑΕΙ, φέρουν πληγές που δύσκολα μπορεί να αποδοθούν μόνο στη δεινή οικονομική κατάσταση, η οποία εύλογα έχει επηρεάσει και τη χρηματοδότηση των ΑΕΙ. Χώροι πνιγμένοι στα απορρίμματα, ασυντήρητα κτίρια, μπαζωμένα ρέματα στις δύο μεγάλες πανεπιστημιουπόλεις της Αττικής, διαρρήξεις και κλοπές. Οσο για τις σχέσεις στην ακαδημαϊκή ζωή; Φοιτητές που διακόπτουν τις συνεδριάσεις των διοικητικών οργάνων, περιστατικά βίας κατά των καθηγητών, ιδεολογικές μάχες μεταξύ καθηγητών για την πορεία του ιδρύματος. Η πανεπιστημιακή κοινότητα παρουσιάζεται δύσθυμη, και τη μια ομφαλοσκοπεί μέσα στον κυκεώνα των προβλημάτων, και την άλλη αναθαρρεί διακρίνοντας θυλάκους αριστείας που η ίδια έχει στήσει με κόπο μέσα στον χρόνο.\nΓ. Γκόλιας: «Μέσα σε ένα μήνα θα γίνουν όλα;» λέει, και προσπαθεί να διασκεδάσει με χαμόγελο το μπαράζ αρνητικών εικόνων. «Ολοι αυτό ζητούν, χωρίς να κοιτούν με ψυχραιμία πώς διαχειρίζονται ανάλογες καταστάσεις οι ίδιοι».\nΘ. Φορτσάκης: «Είναι αλήθεια ότι τα πανεπιστήμια έχουν σημαντικά προβλήματα, αλλά είναι εξίσου αλήθεια ότι έχουν δώσει δείγματα αριστείας, έχουν επιδείξει και σπουδαίο έργο».\nΓ. Γκόλιας: «Η ποιότητα των αποφοίτων μας είναι το βασικό κριτήριο διάκρισης. Κοιτάξτε την απορροφητικότητά τους από την αγορά εργασίας και τα ξένα πανεπιστήμια. Η κοινή γνώμη βέβαια είναι εύκολη στην αρνητική κριτική. Το αρνητικό κεντρίζει το ενδιαφέρον διότι γύρω από αυτό είναι εύκολο να στηθούν συζητήσεις από ανθρώπους που δεν γνωρίζουν εκ των έσω τα πράγματα. Η ουσία, όμως, είναι διαφορετική».\nΘ. Φορτσάκης: «Υπάρχει γκρίνια, ξινίλα για όλα τα δημόσια πράγματα, διότι δεν είχαμε καταλάβει την έννοια του δημόσιου χώρου, και πώς εμείς οι ίδιοι οφείλουμε να τον προστατεύουμε. Αυτό εξηγεί την αρνητική προδιάθεση. Είναι πρόβλημα, ευρύτερα, της κοινωνίας μας, επειδή δεν θέλει να αναλάβει τις ευθύνες της στον δημόσιο βίο».\nΓ. Γκόλιας: «Οι κριτικές που ασκούνται είναι δεκτές, όμως οφείλουν να καταλήγουν και σε συγκεκριμένη πρόταση που θα εξασφαλίζει το αγαθό της δημόσιας παιδείας. Βέβαια, είναι απαραίτητο να υπάρχει και κεντρική πολιτική για τη στόχευση της τριτοβάθμιας εκπαίδευσης».\nΘ. Φορτσάκης: «Μα το πανεπιστήμιο έχει δύο μεγάλους εχθρούς. Την κακή νοοτροπία του και το κράτος. Κατ’ αρχήν, σε πολλές περιπτώσεις εμείς οι πανεπιστημιακοί έχουμε δείξει ότι προτάσσουμε μία νοοτροπία σωματειακή, συντεχνιακή, έναντι του δημόσιου συμφέροντος. Οσο για το κράτος, κάνει ό,τι μπορεί για να δυσκολέψει τη ζωή των πανεπιστημίων. Μας εγκαλούν αλλά χωρίς να βλέπουν τη δική τους ολιγωρία. Πριν κατηγορήσουν το πανεπιστήμιο οι πολιτικοί, θα πρέπει να αναλογισθούν τι έκαναν εκείνοι γι’ αυτό. Κοιτάξτε πώς κατέληξε η ιστορία με τη διαθεσιμότητα των διοικητικών υπαλλήλων των ΑΕΙ. Ξεκίνησε από πέρυσι τον Ιούλιο και ακόμη δεν έχει λήξει».\nΓ. Γκόλιας: «Βρέθηκα αντιμέτωπος με μια ξαφνική δραματική μείωση προσωπικού. Την ίδια στιγμή υπάρχει τεράστια πίεση για μειώσεις στις λειτουργικές δαπάνες χωρίς να ενδιαφέρουν οι συνέπειες».\nΗ συζήτηση χαλαρώνει όταν ο κ. Γκόλιας σχολιάζει σκωπτικά πως «και οι πολιτικοί κατηγορούν τα πανεπιστήμια για οικογενειοκρατία!». Οι δύο πρυτάνεις, συγκυριακά, έχουν ακόμη ένα κοινό στοιχείο: καθώς έχουν γεννηθεί με ελάχιστη διαφορά ημερών την ίδια χρονιά –στις 13 Σεπτεμβρίου του 1954 ο Γιάννης Γκόλιας, στις 17 Σεπτεμβρίου ο Θεόδωρος Φορτσάκης– αρχίζουν την πρυτανική τους θητεία σε ηλικία επαγγελματικής και ακαδημαϊκής ωριμότητας. «Το Πολυτεχνείο έχει στέρεες βάσεις και πολλούς θυλάκους αριστείας. Το αποδεικνύει η συνεχής βελτίωση της θέσης του στις διεθνείς αξιολογήσεις. Στις επιστήμες του μηχανικού και την τεχνολογία είναι πλέον 24ο στην Ευρώπη και 76ο στον κόσμο» λέει ο πολιτικός μηχανικός, πρύτανης του ΕΜΠ, «όμως πρέπει να το παραδεχθούμε. Το πανεπιστήμιο έχει μπαγιατέψει. Πρέπει να επαναπροσδιορίσει τη σχέση του με τον δημόσιο βίο» συμπληρώνει ο δημοσιολόγος πρύτανης του Πανεπιστημίου Αθηνών.\n«Τα ιδρύματα οφείλουν να έχουν λόγο που να εισακούεται»\nΣτη Βουλή ο υπουργός Παιδείας και πανεπιστημιακός Ανδρέας Λοβέρδος μιλώντας για την απελευθέρωση των μετεγγραφών από τα περιφερειακά προς τα κεντρικά ΑΕΙ και θέλοντας να τονίσει τη συναίνεση όλων των κομμάτων υπέρ ενός φιλολαϊκού μέτρου όπως αυτό, δήλωνε: «Η κοινοβουλευτική δύναμη, η οποία στηρίζει τη ρύθμιση περί μετεγγραφών είναι πάνω από 285 βουλευτές». Προ ολίγων ημερών ο υπεύθυνος Παιδείας του ΣΥΡΙΖΑ, επίσης πανεπιστημιακός, Τάσος Κουράκης υπερθεμάτισε, ζητώντας να δοθεί δικαίωμα μετεγγραφής στους φετινούς εισακτέους που διεκδίκησαν χωρίς εξετάσεις το 10% των θέσεων στα ΑΕΙ, και να υπάρξει ευνοϊκότερη μεταχείριση στο δικαίωμα μετεγγραφής για τα παιδιά κατοίκων νησιωτικών περιοχών.\n«Η τέλεια συνταγή αποδόμησης των πανεπιστημίων. Περιορίζουν τη χρηματοδότηση και αυξάνουν τους φοιτητές» σχολιάζει ο κ. Γκόλιας, ο οποίος εκτιμά ότι σε κάποιες σχολές του ΕΜΠ, λόγω μετεγγραφών, ο τελικός αριθμός των πρωτοετών θα υπερδιπλασιαστεί. Ανάλογη κατάσταση αναμένει και ο κ. Φορτσάκης για το Πανεπιστήμιο Αθηνών, με τα φώτα να στρέφονται στις περιζήτητες σχολές όπως η Νομική, η Ιατρική, η Πληροφορική.\nΒέβαια, ενώ οι δύο πρυτάνεις τονίζουν εμφατικά τα προβλήματα που θα αντιμετωπίσουν τα κεντρικά ΑΕΙ λόγω μετεγγραφών, ο λόγος τους δείχνει πως δεν θέλουν να… στήσουν χαρακώματα. «Η μεσαία τάξη της Ελλάδας έχει πιεστεί ιδιαίτερα, και αντιμετωπίζει μεγάλα προβλήματα. Αρα δεν μπορεί το κράτος να εγκαταλείψει στην τύχη του το μεγαλύτερο στρώμα της κοινωνίας. Είναι απολύτως κατανοητό, λοιπόν, να υπάρξει ρύθμιση για μετεγγραφές. Από την άλλη βέβαια, στο πλαίσιο της μέριμνας που πρέπει να έχει το κράτος προς την κοινωνία είναι και το πώς θα εκπαιδεύονται τα παιδιά της στα πανεπιστήμια. Με ποιους όρους, από πόσους καθηγητές, σε ποιο περιβάλλον» τονίζει ο κ. Φορτσάκης, και προσθέτει ότι «για την επίλυση των προβλημάτων λογικής δεν χρειάζονται ούτε συναισθηματικές φορτίσεις αλλά ούτε και πολιτικάντικες προσεγγίσεις».\n«Τα ιδρύματα οφείλουν να έχουν λόγο, που να εισακούεται από το υπουργείο Παιδείας, τόσο στον αριθμό εισακτέων τους όσο και στην περίπτωση που υπάρξουν ανυπέρβλητα προβλήματα λόγω υπερφόρτωσης. Μου λένε κοσμήτορες σχολών ότι ίσως να μην είναι αρκετές οι αίθουσες και κυρίως τα εργαστήρια του ΕΜΠ για το τελικό μέγεθος των πρωτοετών. Πού θα τους βάλουμε;» ρωτά ο κ. Γκόλιας, σημειώνοντας πάντως ότι οι τελικές αποφάσεις θα πρέπει να ληφθούν αφού υπάρξει συνολική εικόνα για το εύρος των μετεγγραφών ανά Τμήμα.\nΑλλωστε, οι «αιώνιοι» δεν επιβαρύνουν οικονομικά τα ιδρύματα, τα οποία από την άλλη καλούνται να λειτουργήσουν με συνεχώς μειούμενη κρατική χρηματοδότηση την τελευταία πενταετία. «Εφαρμόστηκε η θεωρία του σοκ για τα πανεπιστήμια με τρόπο κάθετο. Το πανεπιστήμιο υφίσταται ό,τι υπέστη η ελληνική κοινωνία. Ζήσαμε σε λογική παχιών αγελάδων και τώρα καλούμεθα να επιβιώσουμε σε μία εποχή πολύ ισχνών αγελάδων» αναφέρει ο κ. Γκόλιας.\nΗ πρόσφατη εξαγγελία της κυβέρνησης για κίνητρα προς τα ΑΕΙ, ώστε να διευκολυνθούν να αναζητήσουν κονδύλια από την αγορά, βρίσκει τους δύο πρυτάνεις θετικούς, φτάνει να τεθεί στις σωστές βάσεις το θεσμικό πλαίσιο. «Είναι ψευδεπίγραφο να μας ζητούν να βρούμε λεφτά μόνοι μας χωρίς να δίνουν κίνητρα στους πανεπιστημιακούς. Από την άλλη, η περιουσία των ιδρυμάτων είναι εν υπνώσει και πρέπει να την εκμεταλλευτούμε. Πρέπει η πανεπιστημιακή κοινότητα να ξεκολλήσει από τα ιδεοληπτικά ταμπού» εκτιμά ο κ. Φορτσάκης. Και ο κ. Γκόλιας επαυξάνει: «Απαιτείται καλύτερη διαχείριση, πιο σφιχτή. Και οι συνάδελφοι δεν πρέπει να τα περιμένουν όλα από το κράτος, είμαστε υποχρεωμένοι να βρούμε πόρους από την αγορά. Ισως για κάποιους ακούγεται αιρετικό, αλλά πρέπει να το κάνουμε. Ομως και το κράτος οφείλει να αναλάβει τις ευθύνες του. Κύριε Λακασά, η μεγαλύτερη πρόσκληση για τα ιδρύματα φέτος είναι να λειτουργήσουν σε επίπεδο αποδεκτό. Δυστυχώς!».\nΟι δύο πρυτάνεις είχαν συμφωνήσει να συναντηθούμε σε χώρο στο κέντρο της Αθήνας, ώστε –με βάση την ώρα και τον τόπο συνάντησης– να προγραμματίσουν τις υπόλοιπες επαγγελματικές τους υποχρεώσεις. Επιλέξαμε να συναντηθούμε μεσημέρι Τρίτης στο εστιατόριο «Μαύρο Πρόβατο» στην περιοχή του Παγκρατίου. Καθώς στην οδό Αρχελάου έχουν ανοίξει διάφορα μπαρ και καφέ, η συγκεκριμένη γειτονιά επανεισέρχεται στον χάρτη της διασκέδασης των Αθηναίων, αφού πολύ κοντά στους νέους χώρους υπάρχει η πλατεία Προσκόπων με τα γνωστά εστιατόρια και μπαρ, η οποία είχε γίνει διάσημη και από τον Μάνο Χατζιδάκι που ήταν κάτοικος της ευρύτερης περιοχής. Μάλιστα, και οι δυο τους ήταν τυχεροί, καθώς βρήκαν θέσεις πάρκινγκ σε μία ομολογουμένως «δύσκολη» στο θέμα αυτό γειτονιά. Επιλέξαμε φιλέτο κοτόπουλου, κεφτεδάκια με πατάτες, σαλάτα με φακές και χόρτα. Ο λογαριασμός ήταν 25 ευρώ.\nΓιάννης Γκόλιας, πρύτανης του ΕΜΠ\nΓεννιέται στη Θεσσαλονίκη\nΔίπλωμα Πολιτικού Μηχανικού ΕΜΠ\nΔιδάκτωρ Πανεπιστημίου του Λονδίνου\nΛέκτορας Πολιτικών Μηχανικών ΕΜΠ\nΓ.Γ. Υπουργείου Μεταφορών\n2009 και 2011\nΠρόεδρος Σχολής Πολιτικών Μηχανικών ΕΜΠ\nΘεόδωρος Φορτσάκης, πρύτανης του ΕΚΠΑ\nΠτυχίο από τη Νομική Σχολή Αθηνών\nDoctorat d’État από τη Σορβόννη\nΛέκτορας στη Νομική Αθηνών\nΕπισκέπτης Καθηγητής στη Σορβόννη\nΠρόσωπα: «Ηλέκτρα» με Κριστίν Σκοτ Τόμας\n«Γύρω από το τραπέζι λύνονται οι παρεξηγήσεις, δυναμώνουν οι σχέσεις»\nΠρόσωπα:ο Λεονάρντο ντα Βίντσι και πάλι στο προσκήνιο


Τουρκικές υπερπτήσεις που προκαλούν... ανησυχία - Crisismonitor.gr\nΤουρκικές υπερπτήσεις που προκαλούν… ανησυχία\nΝέες προκλήσεις εκδηλώνει ξαφνικά η Τουρκία, με μαχητικά αεροσκάφη να πραγματοποιούν υπερπτήσεις πάνω από ελληνικά νησιά, ενώ βρίσκονται σε εξέλιξη οι διερευνητικές επαφές και η ξεδιπλώνεται η θετική ατζέντα με την Ευρώπη.\nΤέτοιες εξάρσεις έντασης δεν εξυπηρετούν τη στρατηγική της Άγκυρας και ως εκ τούτου χρήζουν ενδελεχούς διερεύνησης.\nΤο πρωί της Τετάρτης 31 Μαρτίου ζεύγος τουρκικών μαχητικών αεροσκαφών F-16 πραγματοποίησε, στις 11:29, υπερπτήσεις πάνω από το Μακρονήσι και τους Ανθρωποφάγους του συμπλέγματος των Φούρνων, στα 20.500 πόδια.\nΚινητικότητα και ανησυχία\nΟι κινήσεις αυτές έρχονται ενώ ο Ταγίπ Ερντογάν αντιμετωπίζει πιέσεις στο εσωτερικό και ενώ νέα σενάρια για αποπομπή του υπουργού Εξωτερικών, Μεβλούτ Τσαβούσογλου έρχονται στο προσκήνιο. Σύμφωνα μάλιστα με δημοσιεύματα τον Τσαβούσογλου προαλείφεται για να αντικαταστήσει η πρωθυπουργός των Ιμίων, Τανσού Τσιλέρ.\nΣτόχος μιας τέτοιας κίνησης θα ήταν η αποκατάσταση του διαύλου επικοινωνίας με τις ΗΠΑ, δεδομένου ότι η Τσιλέρ διαθέτει διπλή υπηκοότητα, Τούρκικη και Αμερικάνικη. Αν και το ενδεχόμενο θεωρείται απίθανό, η διαρροή είναι ενδεικτική ευρύτερων διεργασιών και προκαλεί ανησυχία.\nΗ αύξηση της έντασης και του γεωπολιτικού κινδύνου που απορρέουν από τέτοιες προκλήσεις υπονομεύουν την προοπτική επαναπροσέγγισης και φέρνουν την ελληνική κυβέρνηση σε εξαιρετικά δυσχερή θέση.\nΑξίζει να σημειωθεί ότι ο Έλληνας υπουργός Εξωτερικών, Νίκος Δένδιας έχει αποδεχθεί την πρόσληση του Μεβλούτ Τσαβούσογλου να επισκεφθεί την Άγκυρα, υπό τον όρο της βελτίωσης των συνθηκών, Επίσης, στην ανακοίνωση του, το Ευρωπαϊκό Συμβούλιο επισημαίνει ότι η θετική ατζέντα θα ανοίξει υπό τον όρο της διατήρησης των εντάσεων στα τρέχοντα χαμηλά επίπεδα.\nΣυνεπώς, τέτοιες εξάρσεις έντασης δεν εξυπηρετούν τη στρατηγική της Άγκυρας και ως εκ τούτου χρήζουν ενδελεχούς διερεύνησης.\nEMA και WHO επιμένουν στην ασφάλεια του εμβολίου της AstraZeneca\nIBM: Οι κυβερνοεγκληματίες και τα... όπλα τους!


Η οικονομική ανάπτυξη - Santeos\nΓια τη συμβολή των προσφύγων στην οικονομική ανάπτυξη της Ελλάδας και, ειδικότερα της Μακεδονίας, η βιβλιογραφία είναι αρκετά εκτεταμένη. Κι αυτό, γιατί τα οικονομικά αποτελέσματα της παρουσίας τους στον ελλαδικό χώρο από πολύ νωρίς έγιναν ορατά και αισθητά στην ευρύτερη κοινωνία, αντίθετα με τις πολιτιστικές διαφοροποιήσεις που εκδηλώθηκαν στις επόμενες δεκαετίες.\nΠράγματι, η προσφορά των προσφύγων στην οικονομική πρόοδο της χώρας, αμέσως μετά την εγκατάστασή τους, έχει εντυπωσιάσει τον Πρωθυπουργό Ελευθ. Βενιζέλο, ο οποίος στην ιστορική του αγόρευση, της 25 Ιουνίου 1930, δήλωσε: «Ο προσφυγικός πληθυσμός εις όλα σχεδόν τα στάδια της ανθρώπινης δραστηριότητος διακρίνεται και είδομεν ήδη τα αποτελέσματα της παρουσίας του εδώ, κυρίως εις την γεωργίαν, την αλιείαν, το εμπόριον, δια να περιοριστώ μόνον εις αυτά».\nΕξάλλου, το μέγεθος και την ποιότητα αυτής της συμβολής επισημαίνει και ο Κάμπελ, αντιπρόεδρος της ΕΑΠ, με τη διαπίστωσή του ότι οι αγρότες πρόσφυγες προήγαγαν τη Μακεδονία και τη Θράκη από το 17ο στον 20ό αιώνα. Την ίδια περίοδο η εφημερίδα Ελεύθερον Βήμα των Αθηνών σημειώνει ότι η κρατική μέριμνα και η προσφυγική αντιπροσφορά εξισορροπήθηκαν. Οι πρόσφυγες δηλ. πήραν, αλλά και έδωσαν στο κράτος.\nΓια να κατανοηθεί πληρέστερα το οικονομικό άλμα της χώρας μας αρκεί να έχουμε υπόψη ορισμένες αισθητές αλλαγές:\n1) Η γνωστή αγροτική μεταρρύθμιση του 1917 υλοποιήθηκε με την άφιξη των προσφύγων τον 1922.\n2) Η τσιφλικική γεωργία αντικαταστάθηκε από την οικογενειακής Πράγματι, στα 1930 το 80% των γεωργικών επιχειρήσεων διευθύνοντα από τους ιδιοκτήτες τους, δηλ. από τους ίδιους τους γεωργούς, οι οποίοι διέθεταν μικροϊδιοκτησίες από 30 μέχρι 100 στρέμματα ο καθένας.\n3) Η αστική ανάπτυξη της Ελλάδας είναι απόρροια της αγροτικής μεταρρύθμισης, εξαιτίας της οποίας οι καλλιεργούμενες εκτάσεις, από το 1922 ως το 1938, αυξήθηκαν κατά 14.600.000 στρέμματα και ανέβηκαν σε 27.000.000 στέμματα.\n4) Ενώ το 1923 το εθνικό εισόδημα ήταν του ύψους των 16.163.816.120 δρχ., το 1928 ανεβαίνει στα 26.750.000.000.\n5) Στην πριν από την Ανταλλαγή περίοδο έχουμε τις γνωστές παραδοσιακές καλλιέργειες, με κορυφαία την καλλιέργεια των σιτηρών. Με την άφιξη των προσφύγων σημειώνεται πραγματική επανάσταση στα καλλιεργούμενα προϊόντα και στις καλλιεργητικές μεθόδους.\n6) Η βιομηχανία της ταπητουργία;, σχεδόν άγνωστη στην Ελλάδα και πολύ γνωστή στην Ανατολή, γνώριζε αλματώδη πρόοδο μετά την προσφυγική εγκατάσταση και ενισχύει με 500.000 Λ.Α. το ετήσιο εθνικό εισόδημα.\nΑλλά και το ζωικό κεφάλαιο της χώρας αυξάνει με ρυθμό που ξεπερνά το 100% στα περισσότερα από τα ζώα των αγροτών (βόδια, αγελάδες, βουβάλια, άλογα) και παρέχει στην αγροτική οικονομία ευρύτερες δυνατότητες ανάπτυξης.\nΝα σημειωθεί εδώ ότι, ακόμη και στις παραδοσιακές καλλιέργειες των δημητριακών, η αύξηση της παραγωγής ήταν ραγδαία αμέσως μετά την εγκατάσταση των προσφύγων. Ο παρακάτω πίνακας δείχνει την ανοδική αύξηση της παραγωγής, από χρόνο σε χρόνο, σ’ όλη τη χώρα:\nΗ εντυπωσιακή αυτή παραγωγή σίτου είχε ως συνέπεια την αντίστοιχη μείωση της εισαγωγής αυτού του προϊόντος:\nΕισαγόμενοι τόνοι σίτου\nPosted by Manthos Gialamas on 12 Νοεμβρίου


Δείτε να γεννιούνται η Ωραία Ελένη και οι Διόσκουροι (video)\n“ Γλυπτό για τη γέννηση της Ωραίας Ελένης και των Διόσκουρων σε βραχονησίδα στη Μάνη ”\nΜΑΝΗ. Ο μύθος της γέννησης της Ωραίας Ελένης και των Διόσκουρων προβάλλεται μέσα από μεγάλο γλυπτό έργο που δημιουργήθηκε στη βραχονησίδα Πέφνο, στον Άγιο Δημήτριο Δυτικής Μάνης. Το μύθο παρουσιάζει ο καθηγητής Πέτρος Θέμελης, το γλυπτό δημιούργησε ο Γιάννης Γκούζος και όλα έγιναν εθελοντικά με τη συμμετοχή του μικροβιολόγου στη Στούπα,\nΗλία Μουτζούρη. Τα αποκαλυπτήρια του έργου θα γίνουν από τον Πέτρο Θέμελη το άλλο Σάββατο 22 Αυγούστου, στις οχτώ το βράδυ, ενώ επισημαίνεται ότι το έργο χρηματοδοτήθηκε από το Δήμο Δυτικής Μάνης με 5.000 ευρώ.\nΣκοπός αυτής της σπουδαίας παρέμβασης είναι να γνωρίσει ο κόσμος το μύθο της γέννησης της ωραίας Ελένης και των Διόσκουρων.\nΟ Ηλίας Μουτζούρης γράφει για αυτή την εθελοντική προσπάθεια: “Ο περιηγητής Παυσανίας το 150 μ.Χ. αναφέρει ότι στη βραχονησίδα “Πέφνος” που βρίσκεται στο λιμάνι του Αγίου Δημητρίου Δυτικής Μάνης, γεννήθηκαν οι Διόσκουροι και ότι εκεί υπήρχαν δυο χάλκινα αγάλματά τους. Δυστυχώς πλέον τα αγάλματα δεν υπάρχουν, διότι πιθανότατα εκλάπησαν κάποια στιγμή στα μετέπειτα χρόνια. Η ανάγκη να επανατοποθετήσουμε τα κλεμμένα αγάλματα και να αναβιώσουμε τις αξίες του Ελληνικού πολιτισμού, μας έκαναν να δημιουργήσουμε εκ νέου ένα άγαλμα πάνω στη συγκεκριμένη βραχονησίδα.\nΜε την καθοδήγηση και τη βοήθεια του αξιότιμου καθηγητή αρχαιολογίας κυρίου Πέτρου Θέμελη, καταφέραμε να ολοκληρώσουμε το δύσκολο έργο της τοποθέτησης. Η διαδικασία έγινε με μεθόδους που θυμίζουν τα αρχαία χρόνια, αφού όλα τα υλικά κουβαλήθηκαν χέρι-χέρι με ψαροκαϊκο. Το άγαλμα που δημιουργήθηκε απεικονίζει το Δία ο οποίος μεταμορφώθηκε σε κύκνο και ενώθηκε με τη Λήδα και απο την ένωση αυτή προέκυψε ένα αυγό, μέσα από το οποίο ξεπήδησαν η “Ωραία Ελένη” και οι Διόσκουροι.


Πώς Να Εξορίσει Τους Μαύρους Κύκλους Γύρω Από Τα Μάτια 💪💪 Όλα Για Το Γυμναστήριο Και Τον Υγιεινό Τρόπο Ζωής - 2019\nΚύριος › Μόδα και ομορφιά › Πώς Να Εξορίσει Τους Μαύρους Κύκλους Γύρω Από Τα Μάτια\nΠώς Να Εξορίσει Τους Μαύρους Κύκλους Γύρω Από Τα Μάτια\nΟι μαύροι κύκλοι γύρω από Τα μάτια μπορούν να εμφανιστούν ανεξάρτητα από την ηλικία σας. Ενώ η γενετική είναι συχνά φταίξιμη, υπάρχουν και άλλοι παράγοντες που παίζουν. Η γνώση των κοινών αιτιών καθώς και η μείωση των μαύρων κύκλων θα σας κάνει να νιώσετε νεότεροι και πιο σίγουροι. Χρησιμοποιήστε μερικές θεραπείες στο σπίτι για να εξοικονομήσετε χρήματα σε ακριβές κρέμες και χειρουργικές επεμβάσεις.\nΠάρτε επτά έως εννιά ώρες ποιότητας ύπνο κάθε βράδυ. Εάν βάζετε ένα επιπλέον μαξιλάρι κάτω από το κεφάλι σας, θα βοηθήσετε τα υγρά να εκρέουν από το κεφάλι σας ενώ κοιμάστε.\nΕφαρμόστε μια κρύα συμπίεση στα μάτια σας όταν προετοιμάζετε να φύγετε το πρωί. Βάλτε μια πετσέτα τουαλέτας σε κρύο νερό και βάλτε τα πάνω στα μάτια σας. Αφήστε το μέχρι να είναι χλιαρό. Αποστραγγίστε και επαναλάβετε τη διαδικασία τρεις ή τέσσερις φορές περισσότερο.\nΞεκουραστείτε με ένα τσάι πάνω από τα μάτια σας για 10 έως 15 λεπτά. Ενώ μερικοί άνθρωποι χρησιμοποιούν το χαμομήλι για τα χαλαρωτικά του αποτελέσματα, κάθε τσάι λειτουργεί. Ο Δρ Marianne O'Donoghue, επίκουρος καθηγητής Δερματολογίας στο Rush-Presbyterian-St. Το Ιατρικό Κέντρο του Λουκά στο Σικάγο λέει ότι όλα τα τσάγια περιέχουν τανίνες που βοηθούν στην εξάλειψη της φλεγμονής και των μαύρων κύκλων. Υποδεικνύει επίσης ότι πρέπει να τους αφήσετε μόνοι τους για πέντε λεπτά για να επιτύχετε το επιθυμητό αποτέλεσμα. Σκεφτείτε να τυλίξετε πρώτα την τσάντα τσαγιού σε έναν ιστό, ώστε να μην λεκιάσει το δέρμα σας.\nΚλείστε τα μάτια σας και τα καλύψτε με φέτες ακατέργαστης πατάτας ή αγγουριού. Αφήστε τα για 15 έως 20 λεπτά ενώ χαλαρώνετε. Ψύξτε τις φέτες ή τις βάζετε σε ένα μπολ πάγου μέχρι να κρυώσουν. Αφαιρέστε τις φέτες και ξεπλύνετε τα μάτια με ζεστό νερό και στη συνέχεια εφαρμόστε κρέμα μαλακών ματιών.\nΠίνετε τα συνιστώμενα οκτώ έως 10 ποτήρια νερό ανά ημέρα. Σταματήστε το κάπνισμα και πίνετε αλκοολούχα ή καφεϊνούχα ποτά. Επίσης, θα πρέπει να αποφεύγετε τα αλμυρά τρόφιμα. Όλες αυτές οι μέθοδοι πρόληψη περίσσεια νερού συγκρατείται στο πρόσωπο, το οποίο μπορεί να επιτείνει τη φλεγμονή και τους μαύρους κύκλους.\nΗ αλλεργία είναι μια κοινή αιτία των σκοτεινών σημείων κάτω από τα μάτια και τη φλεγμονή του, έτσι θα πρέπει να πάρετε ένα άλλο φάρμακο, αν υποψιάζεστε ότι αυτό είναι το πρόβλημά σας. Τα over-the-counter φάρμακα πιθανώς θα λύσουν το πρόβλημα. Εάν έχετε σοβαρή αλλεργική αντίδραση, ρωτήστε το γιατρό σας για αποτελεσματικότερη θεραπεία.\nΕάν έχετε μαύρους κύκλους ή χρόνια πρησμένα μάτια, συμβουλευτείτε το γιατρό σας, καθώς αυτά μπορεί να είναι σημάδια ενός σοβαρότερου προβλήματος υγείας.\nΒίντεο Φροντιστήριο: (1994) Διαφημιστικό / Λεκιθίνη LANES.\nΣυμβουλές Για Να Αναφέρουμε Μια Γραμμή Ιματισμού\nΦροντίδας Του Δέρματος Για Τις Γυναίκες 20 Χρόνια\nΟφέλη Υπέρυθρο Μασάζ\nΜάσκα Προσώπου Στο Σπίτι Με Μέλι\nΠώς Να Κάνουν Μάσκες Προσώπου Για Τα Κορίτσια\nΠοιος Είναι Ο Σωστός Τρόπος Να Φορέσετε Ένα Bolo Γραβάτα;\nΣυμβουλές Για Τη Φροντίδα Του Δέρματος Σε Ηλικία 35 Ετών\nΠώς Μπορώ Να Βάλω Κάλτσες Από Νάιλον;\nΠώς Να Απαλλαγούμε Από Ακμή Σε Άνδρες


Επίσκεψη του Υπουργού Περιβάλλοντος και Ενέργειας Κώστα Σκρέκα στην Αμοργό\nHome/Ανακοίνωση, Επισκέψεις/Επίσκεψη του Υπουργού Περιβάλλοντος και Ενέργειας Κώστα Σκρέκα στην Αμοργό\nPopi Despotidi2021-06-02T23:49:50+03:002 Ιουνίου, 2021|Ανακοίνωση, Επισκέψεις|\nΤριήμερη επίσκεψη στην Αμοργό από τις 4/6 έως τις 6/6 /2021 θα πραγματοποιήσει ο Υπουργός Περιβάλλοντος και Ενέργειας κ. Κώστας Σκρέκας.\nΟ Υπουργός Περιβάλλοντος θα έχει συναντήσεις με το Δήμαρχο Αμοργού Λευτέρη Καραΐσκο, μέλη του Δημοτικού Συμβουλίου, τον Επαγγελματικό Σύλλογο Αλιέων Αμοργού και φορείς. Θα ενημερωθεί για τα περιβαλλοντικά ζητήματα που απασχολούν το νησί, τα έργα υποδομών που είναι σε εξέλιξη καθώς και το σχεδιασμό του Δήμου για την ανάπτυξη και την προστασία του περιβάλλοντος της Αμοργού.\nΜε αφορμή την Παγκόσμια Ημέρα Περιβάλλοντος (5/6), ο Υπουργός κ. Σκρέκας θα συμμετάσχει μαζί με τον Δήμαρχο Αμοργού και τους αλιείς του νησιού σε δράση του προγράμματος «Αμοργόραμα» ενώ θα παρακολουθήσει και υποβρύχιο καθαρισμό στο βυθό του Αγίου Παύλου.\nΚατά τη διάρκεια της επίσκεψης του στην Αμοργό, ο Υπουργός Περιβάλλοντος και Ενέργειας θα επισκεφθεί το Δημαρχείο της Αμοργού, τοπικές κοινότητες του νησιού, μουσεία και το Μοναστήρι της Παναγίας Χοζοβιώτισσας.\nΠαρουσίαση των Γαστρονομικών Κοινοτήτων στην Αμοργό\nΠΡΟΣΚΛΗΣΗ ΓΙΑ ΠΡΟΣΛΗΨΗ ΔΙΟΙΚΗΤΙΚΟΥ ΥΠΑΛΛΗΛΟΥ\nΜήνυμα Δημάρχου Αμοργού για τις πανελλαδικές εξετάσεις\nΕνημέρωση Δήμου Αμοργού για την φετινή δράση με την θεατρική ομάδα “Nomades Artcore”


Εγχειρίδια για König Φώτα αφύπνισης\nHome > Σπίτι & διακόσμηση > Φώτα αφύπνισης > König Φώτα αφύπνισης\nΠαρακάτω μπορείτε να βρείτε όλα τα μοντέλα König Φώτα αφύπνισης για τα οποία διαθέτουμε εγχειρίδια. Δείτε επίσης τις συχνές ερωτήσεις στο κάτω μέρος της σελίδας για χρήσιμες συμβουλές σχετικά με το προϊόν σας. Το μοντέλο σας δεν περιλαμβάνεται στη λίστα; Παρακαλώ επικοινωνήστε μαζί μας.\nKönig HAV-WKL10 Φως αφύπνισης


Στους τρεις μήνες της ηλικίας του, το μωρό μπορεί να ξεχωρίζει τους ήχους που αποτελούν τη γλώσσα μας.\nΣτους τέσσερις ή πέντε μήνες, μπορεί να προφέρει τους παραπάνω ήχους. Στους δώδεκα μήνες, αρχίζει να λέει καθαρά μερικές λέξεις «Μπαμπά, Μαμά, Παππού, γιαγιά.»\nΣτον ενάμιση χρόνο, ένα παιδί χρησιμοποιεί σωστά 30 περίπου λέξεις.\nΣτα δύο χρόνια, το λεξιλόγιο του μπορεί να περιλάβει 200-3000 λέξεις. Είναι σε θέση να σχηματίσει μικρές φράσεις, με τρεις λέξεις και με τη δική του φυσικά σύνταξη.\nΤο παιδί των τριών χρόνων γνωρίζει περισσότερες από 1000 λέξεις. Ξέρει τον πληθυντικό, τα γένη και τους χρόνους των ρημάτων. Χρησιμοποιεί τώρα γύρω στις πέντε λέξεις για κάθε φράση.\nΤα στοιχεία αυτά δεν αποτελούν απόλυτους κανόνες και μπορεί να παρουσιάζουν διαφορές για το κάθε παιδί.\nΤο Σύνδρομο Asperger θεωρείται σαν μία από τις διαταραχές του φάσματος του αυτισμού ή σαν μία διάχυτη αναπτυξιακή διαταραχή, η οποία μπορεί να κατανοηθεί καλύτερα σαν ένα περίπλοκο φάσμα δυσπροσαρμοστικών συμπεριφορών στους τομείς της επικοινωνίας, της λεκτικής ανάπτυξης - αυτοέκφρασης και στην κοινωνική αλληλεπίδραση που δυσχεραίνει την καθημερινότητα του ατόμου, και εκδηλώνεται αλλά και οδηγεί σε περιορισμένες, επαναλαμβανόμενες συμπεριφορές και ενδιαφέροντα. Διαφέρει από τις υπόλοιπες διαταραχές του φάσματος του αυτισμού καθώς υπάρχει σχετική διατήρηση της γλωσσικής και γνωστικής ανάπτυξης. Η διάγνωση του συνδρόμου εξαλείφθηκε από την πέμπτη έκδοση του διαγνωστικού και Στατιστικού Εγχειριδίου των Ψυχικών διαταραχών ( DSM - 5 ) και αντικαταστάθηκε από τη διάγνωση της διαταραχής του φάσματος του αυτισμού σε δυσχερή κλίμακα. Σύμφωνα με μεγάλη μερίδα της βιβλιογραφίας το σύνδρομο Asperger δεν διαφοροποιείται από τη διάγνωση του αυτισμού υψηλής λειτουργικότητας. Αν και δεν έχουν εντοπιστεί με σαφήνεια τα ακριβή αίτια πιθανολογείται η νευροβιολογική βάση της διαταραχής.\nΜερικά από τα κυριότερα πρώιμα σημάδια στο σύνδρομο Asperger αλλά και γενικότερα στις διαταραχές του αυτιστικού φάσματος γενικότερα είναι τα παρακάτω:\nΑπουσία λόγου ακόμα και μέχρι το τρίτο έτος ή ηχολαλία (χωρίς νόημα επανάληψη λέξεων φράσεων). Στο σύνδρομο Asperger ο λόγος αναπτύσσεται αν και με αργότερο βαθμό, συχνά όμως παρατηρούνται έντονες πραγματολογικές δυσκολίες στην κατανόηση του χιούμορ στο διάλογο και αλλού.\nΦτωχή βλεμματική επαφή και αδιαφορία ανταπόκρισης στο όνομα του παρόλο που η ακοή έχει ελεγχτεί και είναι φυσιολογική.\nΜονότονο ή αποδιοργανωμένο ή και επαναληπτικό παιχνίδι, στερεοτυπίες και εμμονές σε τακτοποίηση των παιχνιδιών.\nΈντονη προσκόλληση σε κάποιο αντικείμενο ή σε κάποιο πρόσωπο.\nΑντίσταση σε κάθε αλλαγή και παράλογοι φόβοι.\nΙδιοτροπία, πείσμα, τελετουργική συμπεριφορά.\nΕκρήξεις θυμού για ασήμαντα αίτια σαν αποτέλεσμα μικρών αλλαγών στην καθημερινή ρουτίνα.\nΙδιότυπες, στερεοτυπικές κινήσεις των χεριών.\nΈντονες αισθητηριακές αντιδράσεις σε ήχους, γεύσεις, μυρωδιές ή απτικά ερεθίσματα.\nΟι διάφορες θεραπευτικές, εκπαιδευτικές ή άλλες παρεμβάσεις που μπορούν να εφαρμοσθούν πρώιμα στην παιδική ηλικία στοχεύουν στη βελτίωση των συμπτωμάτων του συνδρόμου και της λειτουργικότητας του ατόμου. Η αντιμετώπιση εστιάζει κυρίως στην απόκτηση δεξιοτήτων επικοινωνίας, λόγου, αυτοέκφρασης, κοινωνικοποίησης, συναισθηματικής καλλιέργειας, στην ελαχιστοποίηση των εμμονών ή των επαναλαμβανόμενων ρουτινών στην ελαχιστοποίηση της φυσικής αδεξιότητας και στην αποφυγή μαθησιακών και ψυχοσυναισθηματικών δυσκολιών. Τα περισσότερα παιδιά που εκπαιδεύονται συστηματικά βελτιώνονται καθώς ωριμάζουν μέχρι την ενηλικίωσή τους, και μάλιστα το 20% εξ αυτών σαν ενήλικες φαίνεται ότι δεν πληρούν πλέον τα διαγνωστικά κριτήρια, αλλά πολλές φορές κάποιες από τις κοινωνικές και επικοινωνιακές δυσκολίες τους μπορεί να επιμείνουν.\nhttp://www.ninds.nih.gov/disorders/asperger/detail_asperger.htm Περισσότερα →\nΤεστ Ανίχνευσης Διαταραχών Ομιλίας Λόγου, ΑνΟΜιΛο 4\nΠρόληψη και ΑΝίχνευση ∆ιαταραχών Λόγου και Ομιλίας στην ηλικία των 4 ετών. (3;6-4;6). Αυτή ακριβώς είναι η σημασία της συντομογραφίας ΑνΟμιΛο 4 ενός πολύτιμου εργαλείου ανίχνευσης των διαταραχών λόγου και ομιλίας στην ηλικία των 4 ετών. Το τεστ προσάρμοσε στα Ελληνικά δεδομένα η Επιτροπή Πρόληψης του Πανελληνίου Συλλόγου Λογοπεδικών\nΔΙΑΧΥΤΕΣ ΑΝΑΠΤΥΞΙΑΚΕΣ ΔΙΑΤΑΡΑΧΕΣ (ΔΑΔ)\nΟι ΔΑΔ περιλαμβάνουν τον αυτισμό, τις διαταραχές Rett και Asperger, την παιδική αποδιοργανωτική διαταραχή και τη μη καθοριζόμενη διάχυτη αναπτυξιακή διαταραχή. Η συχνότερη ∆Α∆ είναι ο αυτισμός που ορίζεται ως σύνδρομο που εκδηλώνεται με διαταραχή της κοινωνικής επαφής και αλληλεπίδρασης, διαταραχή του αντιληπτικού και εκφραστικού λόγου και περιορισμένες, ασυνήθιστες και επαναληπτικές συμπεριφορές. Περισσότερα →\nΤΟ ΚΟΧΛΙΑΚΟ ΕΜΦΥΤΕΥΜΑ\nΤο Κoχλιακό εμφύτευμα εφαρμόζεται με επιτυχία σε παιδιά που εμφανίζουν βαρηκοΐα ή κώφωση και βελτιώνει με επιτυχία την πρόσληψη ακουστικών ερεθισμάτων. Τα κριτήρια εφαρμογής είναι αυστηρά ούτως ώστε το παιδί να μπορέσει μελλοντικά να αξιοποιήσει λειτουργικά το κοχλιακό εμφύτευμα. Περισσότερα →


Μικροπολιτικός: Κι ο Πάνος Καμμένος διόρισε τον...εξάδελφό του!\nTον εξάδελφό του (και συνονόματό του Παναγιώτη Καμμένο) διόρισε ως μετακλητό στο γραφείο του κοινοβουλευτικού εκπροσώπου των Ανεξάρτητων Ελλήνων της Βουλής ο Πάνος Καμμένος, αποκαλύπτει σήμερα η “Δημοκρατία”.\nΟ πρόεδρος των Ανεξάρτητων Ελλήνων προέβη στη συγκεκριμένη τοποθέτηση ενώ μέχρι πρόσφατα κατήγγελλε και καταδίκαζε αντίστοιχα περιστατικά και εμφανιζόταν σκληρός τιμητής κάθε κρούσματος οικογενειοκρατίας και επιλεκτικών συμπεριφορών του πολιτικού συστήματος.\nΌπως φαίνεται, μάλιστα, ο κ. Καμμένος ρύθμισε πρώτα αυτή την οικογενειακή εκκρεμότητα και στη συνέχεια αναχώρησε για τις πολυήμερες διακοπές του στην Ικαρία. Ειδικότερα, στην Εφημερίδα της Κυβερνήσεως δημοσιεύτηκε στις 14 Αυγούστου η (με ημερομηνία 7/8/2012) απόφαση του προέδρου της Βουλής με την οποία «διορίζεται, στο Γραφείο του Κοινοβουλευτικού Εκπροσώπου της Κ.Ο. ΑΝΕΞΑΡΤΗΤΩΝ ΕΛΛΗΝΩΝ, στη Βουλή, μετά την κατά νόμο πρότασή του, σε υπάρχουσα κενή οργανική θέση μετακλητού υπαλλήλου, ο Παναγιώτης Καμμένος του Αλκιβιάδη».\nΜόλις, πάντως, ο συγκεκριμένος διορισμός έγινε αντιληπτός από τους διαδικτυακούς του «φίλους», ξεκίνησε ένας ορυμαγδός επικρίσεων, με την οργή μερικών να ξεχειλίζει για τον κ. Καμμένο. Χαρακτηριστικά κάποιος γράφει: «Θα θέλατε να μας διευκρινίσετε αν έχετε συγγένεια με τον κύριο Καμμένο που έχει διοριστεί στην Κ.Ο. του κόμματός σας…» Ένας άλλος, πάλι, αναφέρει ότι «αν και θεωρούμε ότι ηθικά ο διορισμός συγγενικών προσώπων έχει τεράστιο έλλειμμα, κ. Καμμένε, ως νέο κόμμα περιμένουμε νέα ήθη». Την ίδια ώρα ένας χρήστης σκωπτικά κάνει λόγο για «προβοκάτσια» του Προέδρου της Δημοκρατίας και χαριτολογώντας λέει: «Λογικά απλή συνωνυμία θα είναι. Και σύμπτωση επίσης». Τέλος, εξισώνεται ο διορισμός του εξαδέλφου του με αυτόν της κόρης του Β. Πολύδωρα. «Γιατί αυτός ο διορισμός διαφέρει από αυτόν του κ. Πολύδωρα; Περιμένουμε κάτι παραπάνω από κάθε νέα προσπάθεια, όχι τα ίδια».\nΒέβαια, ο (πρόεδρος) κ. Καμμένος προσπάθησε να μαζέψει τα ασυμμάζευτα, υποστηρίζοντας πόσο χρήσιμος είναι ο εξάδελφός του στο κόμμα. «Είναι υφηγητής του Πολυτεχνείου, από το 2010 είναι ο οργανωτής όλου του δικτύου των Αν. Ελλήνων και υπεύθυνος συλλογής πληροφοριών. Η δουλειά του είναι να παρέχει στην Κ.Ο. στοιχεία από το διαδίκτυο, τα πρακτικά, και από διεθνείς οργανισμούς υλικό τεκμηρίωσης» απάντησε στις επικρίσεις.


Κορώνοϊος: Η αύξηση των κρουσμάτων, ο ρόλος των σχολείων και τα νέα μέτρα | MEGA TV\nΚορώνοϊος: Η αύξηση των κρουσμάτων, ο ρόλος των σχολείων και τα νέα μέτρα\n<iframe src="https://www.megatv.com/embed/?p=2020260475" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n06.02.2021 | 08:49 Eνσωμάτωση\n«Σαφή» χαρακτήρισε την αύξηση των κρουσμάτων που καταγράφεται το τελευταίο διάστημα ο καθηγητής πνευμονολογίας, Θεόδωρος Βασιλακόπουλος, μιλώντας στο «MEGA Σαββατοκύριακο».\n«Η αύξηση των κρουσμάτων είναι σαφής. Ήταν λιγότερο από 2% η θετικότητα όταν ανοίξαμε τις δραστηριότητες. Τώρα είναι σταθερά πάνω από 3%, πλησιάσαμε το 4%, ενώ σε ορισμένες περιοχές είναι πάνω από 4%. Ήταν αναμενόμενη η αύξηση. Όταν ανοίγεις δραστηριότητες, αυξάνονται τα κρούσματα. Το ερώτημα είναι πόσο και με ποιον ρυθμό. Κάτι που δεν είναι απόλυτα προβλέψιμο, γιατί εξαρτάται σε σημαντικό ποσοστό από τη συμπεριφορά που δείχνει ο καθένας από εμάς. Κάθε μέτρο που λαμβάνεται δεν έχει συγκεκριμένη αποτελεσματικότητα. Ποικίλει από το πόσο σωστά το εφαρμόζουμε εμείς» τόνισε.\nΠαράλληλα, έκανε λόγο ότι δεν υπάρχει σοβαρός κίνδυνος μετάδοσης στο σχολείο. «Ήταν πρόβλημα παλαιότερα τα λύκεια. Λόγω του επαναστατικού πνεύματος της νιότης αλλά και επειδή υπάρχει και το θέμα της εξωσχολικής δραστηριότητας» συμπλήρωσε.\nΤέλος, χαρακτήρισε «απαράδεκτο» το ότι οι υγειονομικοί «και δη οι γιατροί να αρνούνται να εμβολιαστούν. Δεν μπορούν να βρίσκονται αυτοί οι άνθρωποι στην πρώτη γραμμή. Υγειονομικά αυτό είναι απαράδεκτο».\nΟ ρόλος των σχολείων και τα μέτρα που ελήφθησαν\n«Τα σχολεία στη φάση που είμαστε δεν παίζουν μεγάλο ρόλο. Υπάρχει ενδοοικογενειακή διασπορά που μεταφέρεται στα σχολεία. Τα σχολεία λειτουργούν ως πολλαπλασιαστής της διασποράς. Είμαστε σε φάση αυξητική, αλλά όχι μεγάλη. Αν συγκρατήσουμε τη διασπορά χωρίς να κλείσουμε τα σχολεία, θα είναι το ευκταίο. Αν όχι, προφανώς επόμενο βήμα θα είναι το κλείσιμο των σχολείων» δήλωσε ο καθηγητής περιβαλλοντικής Μηχανικής, Δημοσθένης Σαρηγιάννης.\nΣε ότι αφορά στα μέτρα που ανακοινώθηκαν, έκανε λόγο για «διορθωτικές κινήσεις, για να μη ληφθούν υπερβολικά μέτρα», χαρακτηρίζοντας τα μέτρα «λογικά και ήπια». «Είναι προσπάθεια ισορροπίας μεταξύ ελέγχου της πανδημίας και του κοινωνικού και οικονομικού κόστους από από τα μέτρα περιορισμού».\nΣύμφωνα με τον καθηγητή, αν δεν είχαν ληφθεί τα χθεσινά μέτρα, στο τέλους του μήνα, τα ημερήσια κρούσματα θα ανέρχονταν στα 1400 – 1500.\n«Ευελπιστώ ότι μπορούμε να κρατηθούμε μέχρι τα 1300 κρούσματα. Να έχουμε επιβράδυνση της αύξησης» υπογράμμισε.


ΕΝΑΣ ΙΣΤΟΧΩΡΟΣ ΓΙΑ ΟΛΟΥΣ: Η σημασία του σωστού πρωινού για το παιδί!\nΗ σημασία του σωστού πρωινού για το παιδί!\nΠώς το σωστό πρωινό βελτιώνει πέρα από τη σωματική και την πνευματική υγεία; Με ποιον τρόπο επηρεάζει ακόμη και την αυτοπεποίθηση και την κοινωνικότητα του παιδιού;\nΗ Γεωργία Κάμπατζη εξηγεί πώς το σωστό πρωινό προωθεί:\n-Την Σωματική Υγεία\nΤο μεγαλύτερο χρονικό διάστημα κατά το οποίο το σώμα μας παραμένει χωρίς τροφή και ενέργεια είναι μεταξύ του βραδινού και του πρωινού γεύματος. Ακόμα και αν το τελευταίο γεύμα καταναλωθεί πριν τον ύπνο μεσολαβούν περίπου 9 ώρες μέχρι το επόμενο γεύμα, συγκρίνοντας το με τις 3-4 ώρες που μεσολαβούν μεταξύ των γευμάτων στην διάρκεια της ημέρας.\nΚατά την διάρκεια του ύπνου το σώμα χρησιμοποιεί τα θρεπτικά συστατικά που έχουν απομείνει στον οργανισμό από την μέρα που ήδη πέρασε με σκοπό να αναπλαθεί και να αυξηθεί.\nΤα παιδιά χρειάζονται πρωτεΐνες, υδατάνθρακες και λίπη ώστε το πρωινό τους να είναι ολοκληρωμένο. Χωρίς ένα καλό πρωινό τα παιδιά είναι φυσικό να κουράζονται οποιουδήποτε μεγέθους σχολική τσάντα και αν κουβαλάνε. Έχουν μεγαλύτερες πιθανότητες να επηρεαστεί η ανάπτυξη τους. Συνήθως τραυματίζουν τον εαυτό τους εξαιτίας της κόπωσης. Επίσης είναι πολύ πιο πιθανόν να καταναλώσουν ένα ανθυγιεινό γεύμα που θα τους προσφερθεί και η ανάρρωση τους είναι πιο δύσκολη στην ασθένεια.\nΤα παιδιά τα οποία καταναλώνουν σε καθημερινή βάση σωστό πρωινό έχουν φυσιολογικότερο βάρος σε σχέση με τα παιδιά που δεν τρώνε σωστά ή δεν τρώνε καθόλου πρωινό.\n-Την Πνευματική Υγεία\nΤα θρεπτικά συστατικά παίζουν σημαντικότατο ρόλο στην πνευματική υγεία του παιδιού. Ένας φυσιολογικός εγκέφαλος χρειάζεται καλή διατροφή. Η κατάθλιψη και διάφορες άλλες συμπεριφορικές διαταραχές φαίνεται ότι συνδέονται με τις διατροφικές διαταραχές. Το σωστό πρωινό και γενικότερα μια ισορροπημένη διατροφή μπορεί να αποτελέσει μέρος της θεραπείας.\nΌλοι οι γονείς γνωρίζουν την σχέση μεταξύ διάθεσης και διατροφής. Πολλοί λοιπόν γονείς όταν βλέπουν το παιδί τους κακόκεφο του δίνουν συνήθως τροφές πλούσιες σε ζάχαρη. Δυστυχώς τα γλυκά είναι ένας τρόπος ώστε να ξεγελαστούν. Εκτός λοιπόν από το να διαχειριζόμαστε τα παιδιά με το φαγητό καλό θα ήταν να διαχειριζόμαστε το φαγητό των παιδιών.\nΜε μια ισορροπημένη διατροφή μπορούμε να μειώσουμε το μαρασμό και να οδηγήσουμε στο σωστό δρόμο την διάθεση και την ανάπτυξη των παιδιών βελτιώνοντας την πνευματική τους υγεία. Αυτό μπορεί να ξεκινήσει με το σωστό πρωινό.\n-Τον αυτοσεβασμό και την αυτοπεποίθηση\nΠαρόλα που αυτό θα μπορούσε να κατηγοριοποιηθεί στην πνευματική υγεία του παιδιού χρειάζεται περισσότερη ανάλυση.\nΤι σκέφτεται και τι πιστεύει το παιδί για τον εαυτό του είναι σημαντικό σε όλους τους τομείς της ζωής και της ανάπτυξη του.\nΗ αυτοεκτίμηση του παιδιού επηρεάζεται από το πόσο μπορεί να τα βγάλει πέρα με τα υπόλοιπα παιδιά. Χωρίς τη ενέργεια του πρωινού το παιχνίδι στο σχολείο καταντά απογοήτευση, η οποία ακολουθείται από διαδοχικές ανασφάλειες.\nΈτσι πολλά παιδιά στην ιδέα ότι δεν θα τα καταφέρουν (π.χ. να αντέξουν στα παιχνίδια της αυλής του σχολείου) δεν προσπαθούν να συμμετέχουν καν.\n-Τις Κοινωνικές Σχέσεις του παιδιού\nΌταν ένα παιδί δεν προσλαμβάνει την απαιτούμενη ενέργεια το πρωί έχει λιγότερη υπομονή και ανεκτικότητα με τους γύρω του και λιγότερη ικανότητα συγκέντρωσης με αποτέλεσμα να μην μπορούν εύκολα να αντιληφθούν μια συζήτηση ή να ανταπεξέλθουν σε αυτήν.\nΗ πνευματική υγεία η οποία επηρεάζεται από φτωχή διατροφή μπορεί να επηρεάσει τις σχέσεις των παιδιών εξαιτίας των συναισθηματικών σκαμπανεβασμάτων τα οποία προκαλούνται από τις χημικές μεταβολές που διαδραματίζονται στο σώμα του παιδιού. Η μειωμένη αυτοεκτίμηση θα επηρεάσει την επικοινωνία του με τα άλλα παιδιά.\nΈτσι λοιπόν τα παιδιά επωφελούνται από το πρωινό με πολλούς τρόπους κάθε μέρα και κάθε λεπτό που περνάει.\nΑναρτήθηκε από girls στις 00:01


1979: Νίκη τίτλου επί του Ολυμπιακού με 85-82! - www.aris.re\n1979: Νίκη τίτλου επί του Ολυμπιακού με 85-82!\nΑτελείωτα πανηγύρια και ο Αλεξανδρής βασικός πρωταγωνιστής!\nΣτις 10 Φεβρουαρίου 1979 η ομάδα του Άρη έκανε το αποφασιστικό βήμα για την κατάκτηση του τίτλου της σεζόν 1978-79, αφού παρουσία 8.000 παραληρούντων οπαδών της, κέρδισε τον Ολυμπιακό στο Παλέ ντε Σπορ με 85-82 και εδραιώθηκε στην πρώτη θέση του βαθμολογικού πίνακα!\nΟ Άρης ήταν ήδη πρώτος στη βαθμολογία, αλλά ο Ολυμπιακός ακολουθούσε κατά πόδας, απειλώντας να κλέψει τον τίτλο. Με τη νίκη αυτή η διαφορά του Άρη πήγε στο +3 και ήταν σχεδόν αδύνατο να ξεπεραστεί στα εναπομείναντα 6 παιχνίδια του πρωταθλήματος! Το παιχνίδι έγινε Σάββατο και ο Άρης αγωνίστηκε και την Κυριακή, κερδίζοντας με άνεση τον Σπόρτιγκ (104-76) και σφράγισε τον βαρύτιμο τίτλο!\nΉ τώρα ή ποτέ! Η κερκίδα στο Παλέ ήταν απίστευτη!\nΤο παιχνίδι δεν ήταν καθόλου εύκολο και το σκορ είχε μεγάλες διακυμάνσεις, καθώς ο Ολυμπιακός σε αρκετά σημεία περνούσε μπροστά αλλά δεν κατάφερνε να κρατήσει το προβάδισμα. Ο Παπαγεωργίου δεν έκανε καλό ξεκίνημα, αλλά ο Αλεξανδρής έκανε ένα από τα καλύτερα παιχνίδι στην καριέρα του, διαλύοντας με τα μπασίματα του την αντίπαλη άμυνα. Κορυφαίος και ο Χωλόπουλος που αμυντικά εξουδετέρωσε τον Γιαντζόγλου. Λίγο πριν το ημίχρονο το παιχνίδι παραλίγο να τιναχθεί στον αέρα, όταν ο Ιωαννίδης μπήκε στο παρκέ για να διαμαρτυρηθεί και ο Γιαντζόλγου τον χαστούκισε. Τελικά και οι δύο χρεώθηκαν από μια τεχνική ποινή και το τελικό σκορ ημιχρόνου ήταν 44-35 υπέρ των κιτρίνων.\nΣτο Β΄μέρος ο Χωλόπουλος φορτώθηκε με 4 φάουλ και ο Γιαντζόγλου έδειξε τις επιθετικές του αρετές, φέρνοντας μπροστά τον Ολυμπιακό με 48-49 στο 25'. Ωστόσο η σκληρότητα του παιχνιδιού απέφερε πολλά φάουλ και σύντομα αποβλήθηκαν ο Γιαντζόγλου και ο Μελίνι στο 30'. Ακολούθησαν οι Διάκουλας και Παραμανίδης στο 31', ο Χωλόπουλος στο 32', ο Σισμανίδης στο 34', ο Αλεξανδρής και ο Καστρινάκης στο 38', ενώ στο τέλος αποβλήθηκε και ο Παπαγεωργίου, αφού όμως είχε προλάβει να πετύχει μερικά αποφασιστικά καλάθια προ της λήξης! Ο Σπηλιώτης λίγο προ της λήξης πέτυχε το 85-82 και έφερε τελικά τη δίκαιη νίκη για τον Άρη!\nΚαλαντίδης και Χωλόπουλος. Ο δεύτερος ήταν από τους βασικούς συντελεστές της νίκης!\nΤο παιχνίδι χαρακτηρίστηκε ως το ντέρμπι της δεκαετίας και ο μεγάλος πρωταγωνιστής ήταν ο Βαγγέλης Αλεξανδρής, που πέτυχε 20 προσωπικές βολές, με 100% ευστοχία! Ο Παπαγεωργίου πέτυχε μόλις 17 πόντους, αλλά ιδιαίτερα τα τελευταία του δύο καλάθια ήταν πολύ κρίσιμα. Την επόμενη μέρα ο Χάρης πέτυχε 60 κατά του Σπόρτιγκ δείχνοντας πως δεν είχε χάσει το ταλέντο του! Κανένας από τους παίκτες μας δεν υστέρησε.\nΆρης: Αλεξανδρής 30, Παπαγεωργίου 17, Χωλόπουλος 12, Παραμανίδης 6, Σκόνδρας 7, Σπάρταλης, Ανανιάδης 9, Καλαντίδης, Νάστος, Σπηλιώτης 2\nΟλυμπιακός: Καστρινάκης 13, Γιαντζόγλου 17, Διάκουλας 12, Μελίνι 16, Σισμανίδης 6, Ραφτόπουλος 6, Μπαρλάς 2, Παπαδάκης 8, Γκαρώνης 3, Σπανός\nΜπορείτε εδώ να παρακολουθήσετε ένα βίντεο-αφιέρωμα στον πρωταθλητή Άρη, από το Aris History Channel, youtube\n2017-11-07 - 1979: Όταν ο ΑΡΗΣ σόκαρε την Ευρώπη\n2017-12-12 - 1979: Ένας από τους ωραιότερους αγώνες που παίχτηκαν ποτέ στην έδρα μας\n2017-10-24 - 1979: Ο Πάολο Ρόσσι και η παρέα του στο Χαριλάου\nTags: 1979, ΑΦΙΕΡΩΜΑΤΑ ΜΠΑΣΚΕΤ


ΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΤΙΣ ΔΙΕΘΝΕΙΣ ΕΥΡΩΠΑΪΚΕΣ ΣΠΟΥΔΕΣ - PDF\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΤΙΣ ΔΙΕΘΝΕΙΣ ΕΥΡΩΠΑΪΚΕΣ ΣΠΟΥΔΕΣ\nDownload "ΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΤΙΣ ΔΙΕΘΝΕΙΣ ΕΥΡΩΠΑΪΚΕΣ ΣΠΟΥΔΕΣ"\n1 ΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΤΙΣ ΔΙΕΘΝΕΙΣ ΕΥΡΩΠΑΪΚΕΣ ΣΠΟΥΔΕΣ ΚΑΝΟΝΙΣΜΟΣ ΛΕΙΤΟΥΡΓΙΑΣ Απρίλιος 2012\n2 ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΤΙΣ ΔΙΕΘΝΕΙΣ ΕΥΡΩΠΑΪΚΕΣ ΣΠΟΥΔΕΣ ΚΑΝΟΝΙΣΜΟΣ ΑΡΘΡΟ 1. Γενικές Αρχές και σκοπός ΑΡΘΡΟ 2. Οργάνωση Όργανα Λειτουργίας Προγραμμάτων Μεταπτυχιακών Σπουδών ΑΡΘΡΟ 3. Μεταπτυχιακός Τίτλος Άρθρο 4. Κανονισμός λειτουργίας του Π.Μ.Σ. ΑΡΘΡΟ 5. Κατηγορίες Υποψηφίων ΑΡΘΡΟ 6. Κριτήρια και Διαδικασία Επιλογής Υποψηφίων Άρθρο 7. Διαδικασία Εισαγωγής των Μεταπτυχιακών Φοιτητών 1. Διαδικασία υποβολής αιτήσεων υποψηφίων 2. Διαδικασία αξιολόγησης των υποψηφίων Άρθρο 8. Διάρκεια σπουδών, όροι φοίτησης, πρόγραμμα σπουδών Άρθρο 9. Πρόγραμμα Μαθημάτων Άρθρο 10. Προϋποθέσεις απόκτησης του Μεταπτυχιακού Διπλώματος Άρθρο 11. Δίδακτρα Υποτροφίες Άρθρο 12. Μεταπτυχιακή Διατριβή - Τίτλος Σπουδών Άρθρο 13. Ακαδημαϊκό Ημερολόγιο Ωρολόγιο Πρόγραμμα Άρθρο 14. Διεξαγωγή Εκπαιδευτικής Έρευνας Υποχρεώσεις Διδασκόντων- Αποζημίωση Διδασκόντων Άρθρο 15. Αξιολόγηση του ΠΜΣ Άρθρο 16. Τροποποίηση του Κανονισμού του Μ.Π.Σ. Τμ. ΔΕΣ.\n3 ΑΡΘΡΟ 1. Γενικές Αρχές και σκοπός 1, Σύμφωνα με τον νόμο και τον εσωτερικό κανονισμό του Πανεπιστημίου, την ευθύνη για την οργάνωση και λειτουργία των Προγραμμάτων Μεταπτυχιακών Σπουδών (Π.Μ.Σ.) έχουν τα αρμόδια όργανα του πανεπιστημίου με σκοπό την επιστημονική ενότητα των σπουδών και την διασφάλιση των προϋποθέσεων σπουδών υψηλού επιπέδου. Ο παρόν κανονισμός λειτουργίας του Προγράμματος Μεταπτυχιακών Σπουδών του Τμήματος ΔΕΣ του Πανεπιστημίου Πειραιώς είναι σύμφωνος με τον εσωτερικό κανονισμό του Πανεπιστημίου, άρθρο 59 κ.ε. Για οποιαδήποτε αμφιβολία ή ασάφεια υπερισχύει ο κανονισμός του Πανεπιστημίου και ο Νόμος 3685 / Για ζητήματα που αφορούν την έγκριση του προγράμματος και το πλαίσιο συνεργασιών βλ. το άρθρο 60 του εσωτερικού κανονισμού του Πανεπιστημίου Πειραιώς, ο οποίος παρατίθεται ως παράρτημα. 3. Το Πρόγραμμα Μεταπτυχιακών Σπουδών (ΠΜΣ) του Τμήματος Διεθνών και Ευρωπαϊκών Σπουδών (Τμ. ΔΕΣ) του Πανεπιστημίου Πειραιώς (Π.Π.) με τον τίτλο «Πρόγραμμα Μεταπτυχιακών Σπουδών στις Ευρωπαϊκές και Διεθνείς Σπουδές (Π.Μ.Σ ΔΕΣ) ή στην αγγλική ( Μaster in International and European Studies), σε αρμονία με τους γενικότερους προσανατολισμούς και στόχους που θέτει ο νόμος και ο κανονισμός του Πανεπιστημίου Πειραιώς έχει τους εξής ως αντικειμενικούς σκοπούς: Η παροχή σύγχρονων γνώσεων υψηλής επιστημονικής στάθμης στα γνωστικά αντικείμενα του Τμ. ΔΕΣ του Π.Π. Η υποστήριξη της έρευνας, η θεωρητική κατάρτιση και η σύνδεση της θεωρίας με την εμπειρία. Η σύνδεση των προγραμμάτων σπουδών με τους θεσμούς του κράτους, την οικονομική και επιχειρηματική ζωή και την κοινωνία ευρύτερα. Η δημιουργία μιας οργανωτικής υποδομής, που να ενισχύει τη συνεργασία με αντίστοιχα Π.Μ.Σ. της Ελλάδας και του εξωτερικού. Η κατάρτιση στελεχών για τη δημόσια διοίκηση και τους δημόσιους ή ιδιωτικούς οργανισμούς και επιχειρήσεις. Η θεωρητική κατάρτιση που θα βοηθήσει όσους φοιτητές θα συνεχίσουν τις σπουδές τους σε διδακτορικό επίπεδο. ΑΡΘΡΟ 2. Οργάνωση Όργανα Λειτουργίας Προγραμμάτων Μεταπτυχιακών Σπουδών Αρμόδια όργανα λειτουργίας των Π.Μ.Σ. είναι: 1. Η Γενική Συνέλευση Ειδικής Σύνθεσης (Γ.Σ.Ε.Σ.) του Τμ. ΔΕΣ και σε περίπτωση διατμηματικού Π.Μ.Σ. η Ειδική Διατμηματική Επιτροπή (Ε.Δ.Ε.). 2. Η Συντονιστική Επιτροπή (ΣΕ) του Π.Μ.Σ. του Τμ. ΔΕΣ 3. Ο Διευθυντής του Π.Μ.Σ. 4. Η Γραμματεία του Π.Μ.Σ.\n4 Συγκεκριμένα: 1. Η Γενική Συνέλευση Ειδικής Σύνθεσης (Γ.Σ.Ε.Σ.) απαρτίζεται από τον Πρόεδρο του Τμήματος, τα μέλη Δ.Ε.Π. της Γενικής Συνέλευσης και δύο (2) εκπροσώπους των μεταπτυχιακών φοιτητών του Τμήματος. Η Γ.Σ.Ε.Σ. είναι αρμόδια για την κατάρτιση και εισήγηση προτάσεων για το Π.Μ.Σ., τον ορισμό των μελών των συμβουλευτικών επιτροπών, των εξεταστικών επιτροπών, της Συντονιστικής Επιτροπής, την απονομή μεταπτυχιακών διπλωμάτων, τη συγκρότηση των επιτροπών επιλογής ή εξέτασης των υποψηφίων μεταπτυχιακών φοιτητών, καθώς και κάθε άλλο θέμα, που προβλέπεται από επί μέρους διατάξεις. Σε κάθε περίπτωση διατμηματικού Π.Μ.Σ., τις αρμοδιότητες της Γ.Σ.Ε.Σ. ασκεί Ειδική Διατμηματική Επιτροπή (Ε.Δ.Ε.), η οποία συγκροτείται από μέλη των αντίστοιχων Γενικών Συνελεύσεων των οικείων τμημάτων, τα οποία εκλέγονται από τη Γ.Σ.Ε.Σ. κάθε Τμήματος. 2. Η Συντονιστική Επιτροπή (ΣΕ) του ΠΜ, η οποία απαρτίζεται από 5 μέλη Δ.Ε.Π. του Τμήματος τα οποία ορίζονται από την Γ.Σ.Ε.Σ. Η ΣΕ είναι αρμόδια για την παρακολούθηση και τον συντονισμό λειτουργίας του προγράμματος. Κατά περίπτωση, μπορούν να προσκαλούνται ως παρατηρητές και άλλα μέλη ΔΕΠ του Τμήματος τα οποία θα μπορούσαν να συνεισφέρουν στην επιτέλεση του έργου της ΣΕ. Η Σ.Ε. υποβάλλει προτάσεις για κάθε θέμα που αφορά την λειτουργία του Π.Μ.Σ. στην Γ.Σ.Ε.Σ. η οποία και αποφασίζει. 3. Μονομελές όργανο: Ο Διευθυντής του Π.Μ.Σ. ο οποίος εκλέγεται από την ΓΣ του Τμήματος ΔΕΣ. ΑΡΘΡΟ 3. Μεταπτυχιακός Τίτλος Το ΠΜΣ απονέμει «Μεταπτυχιακό Δίπλωμα Ειδίκευσης (ΜΔΕ) στις Διεθνείς και Ευρωπαϊκές Σπουδές» (Master in International and European Studies). Άρθρο 4. Κανονισμός λειτουργίας του Π.Μ.Σ. 1. Ο κανονισμός λειτουργίας του Π.Μ.Σ. εγκρίνεται από την ΓΣ του Τμήματος ΔΕΣ και λαμβάνεται μέριμνα να διέπεται από τις γενικές αρχές Κανονισμού του Πανεπιστημίου συμπεριλαμβάνοντας ειδικούς όρους που καλύπτουν τις ιδιαίτερες απαιτήσεις του Π.Μ.Σ. του Τμ. ΔΕΣ. 2. Με απόφαση της Γ.Σ.Ε.Σ. ή της Διατμηματικής Επιτροπής (Ε.Δ.Ε), σε περίπτωση Διατμηματικών Π.Μ.Σ. στα οποία συμμετέχει το Τμήμα ΔΕΣ, εγκρίνεται ο κανονισμός λειτουργίας του Π.Μ.Σ., ο οποίος καθορίζει τις κατηγορίες υποψηφίων, τα κριτήρια επιλογής και τον τρόπο εισαγωγής τους, τις ημερομηνίες και τις διαδικασίες εγγραφής των ενδιαφερομένων, τις υποχρεώσεις των φοιτητών, τη δομή του προγράμματος, και άλλες διατάξεις που διέπουν το Π.Μ.Σ. ΑΡΘΡΟ 5. Κατηγορίες Υποψηφίων α. Γίνονται δεκτοί πτυχιούχοι Τμημάτων Πανεπιστημίων ημεδαπής και αναγνωρισμένων ομοταγών Ιδρυμάτων της αλλοδαπής καθώς και πτυχιούχοι Τμημάτων ΤΕΙ της ημεδαπής σύμφωνα με τις διατάξεις της παραγράφου 1 α του άρθρου 4 του Ν. 3685/2008.\n5 Οι υποψήφιοι που πρόκειται να λάβουν το πτυχίο τους μετά τις εξετάσεις του Σεπτεμβρίου γίνονται δεκτοί στη διαδικασία επιλογής ενώ εγγράφονται εφόσον προσκομίσουν το πτυχίο τους μετά την έκδοση των αποτελεσμάτων των εξετάσεων αυτής της περιόδου. Αν δεν προσκομίσουν το πτυχίο τους αμέσως μετά την έκδοση των αποτελεσμάτων αυτών χάνουν τη θέση και την προκαταβολή των διδάκτρων που κατέβαλαν και επιλέγεται ο αμέσως επόμενος επιλαχών. β. Για εξέταση προτάσεων διεξαγωγής διδακτορικής έρευνας ο υποψήφιος πρέπει να είναι κάτοχος αναγνωρισμένου μεταπτυχιακού διπλώματος της ημεδαπής ή αναγνωρισμένου ισότιμου μεταπτυχιακού διπλώματος άλλης χώρας. Οι υποψήφιοι και για τις δύο κατηγορίες θα πρέπει να γνωρίζουν σε άριστο βαθμό την Αγγλική Γλώσσα που θα αποδεικνύεται με πιστοποιητικό εξουσιοδοτημένων προς τούτο οργανισμών (πιστοποιητικό γλωσσομάθειας Υπουργείου Παιδείας, Proficiency, Toefl, ielts κ.λ.π.). Άλλες γλώσσες πέραν της Ελληνικής και της Αγγλικής θα αποτελούν πρόσθετο προσόν. ΑΡΘΡΟ 6. Κριτήρια και Διαδικασία Επιλογής Υποψηφίων Η επιλογή των εισακτέων στα Π.Μ.Σ. γίνεται από την Επιτροπή Επιλογής που συγκροτείται με απόφαση της Γ.Σ.Ε.Σ. ή της Ε.Δ.Ε. Τα κριτήρια είναι συγκεκριμένα, ποσοτικά και ποιοτικά και γίνονται γνωστά στους υποψηφίους με την προκήρυξη του Π.Μ.Σ. Τα κριτήρια επιλογής των υποψηφίων συμπεριλαμβάνουν τα εξής: α) Σπουδές και Βαθμό(οί) πτυχίου(ων). β) Βαθμό εξετάσεων (π.χ. GMAT, GRE, TOEFL, Proficiency, εσωτερικών εξετάσεων). γ) Πανεπιστήμιο και Τμήμα προέλευσης. δ) Είδος και εύρος εργασιακής ή/και ερευνητικής εμπειρίας ή/και δημοσιεύσεων. ε) Γνώση ξένης γλώσσας που απαιτείται από το συγκεκριμένο Π.Μ.Σ. Λαμβάνεται επίσης υπόψη η γνώση άλλης ή άλλων ξένων γλωσσών. στ) Συνέντευξη. ζ) Συστατικές επιστολές από μέλη Δ.Ε.Π. Α.Ε.Ι. ή από εργοδότη που κατατίθεται σε κλειστό φάκελο. στ) Άλλα κριτήρια που ορίζονται από την ΓΣΕΣ μετά από εισήγηση της Σ.Ε. του Π.Μ.Σ. Η Επιτροπή Επιλογής μπορεί να αποφασίσει, μετά από σύμφωνη γνώμη της Γ.Σ.Ε.Σ. ή της Ε.Δ.Ε., τη διεξαγωγή πρόσθετων (εσωτερικών) εξετάσεων για όλους ή για μερικούς υποψηφίους. Την ύλη και το χρόνο των εξετάσεων αυτών καθορίζει η Επιτροπή Επιλογής.\n6 1. Η διαδικασία επιλογής έχει ως εξής: α) Η Επιτροπή Επιλογής καταρτίζει καταρχήν έναν πλήρη κατάλογο όσων έχουν υποβάλει αίτηση. β) Απορρίπτει τους υποψηφίους που δεν πληρούν τα ελάχιστα κριτήρια σε περίπτωση που έχουν τεθεί τέτοια από τη Γ.Σ.Ε.Σ. ή την Ε.Δ.Ε. γ) Καλεί σε συνέντευξη όσους υποψηφίους αποφασισθεί ότι πληρούν τις τυπικές και ουσιαστικές προϋποθέσεις. Η συνέντευξη γίνεται από τα μέλη της Επιτροπής Επιλογής. δ) Διεξάγει τυχόν εσωτερικές εξετάσεις για τους υποψηφίους εάν κριθούν απαραίτητες. ε) Ιεραρχεί βαθμολογικά τους υποψηφίους και προβαίνει στην τελική επιλογή. Τα κριτήρια και η βαρύτητα των κριτηρίων αναφέρονται στο Δελτίο Αξιολόγησης που εγκρίνεται από την Γ.Σ.Ε.Σ. Ειδικότερα, τα κριτήρια της αξιολόγησης είναι τα εξής: Ι. Ακαδημαϊκά Στοιχεία (ίδρυμα αποφοίτησης, κατοχή μεταπτυχιακού τίτλου, βαθμολογία από τη φοίτηση για τα προηγούμενα πτυχία σε βασικά μαθήματα που θα διδάσκονται στο ΜΠΣ.ΔΕΣ ή σχετικά με αυτό) με σταθμιστή 20% στη συνολική βαθμολογία αυτών. ΙΙ. Ξένες Γλώσσες, με σταθμιστή 15% επί της συνολικής βαθμολογίας. Εκτιμάται τόσο η πολύ καλή γνώση της Αγγλικής όσο και η πολύ καλή γνώση άλλων γλωσσών. ΙΙΙ. Βαθμός πρώτου πτυχίου με σταθμιστή 30%. ΙV. Προσωπικά Στοιχεία Βιογραφικό Υποψηφίου, Συστατικές επιστολές. 15% V. Διάφορα άλλα στοιχεία όπως εργασίες, δημοσιεύσεις, επαγγελματική πείρα κτλ, με σταθμιστή 20%. Το σύνολο μορίων από την φάση αυτή της αξιολόγησης είναι 100 με συντελεστή βαρύτητας στην τελική βαθμολογία ίσο προς 60%. Μετά από αυτή τη φάση γίνεται προσωπική συνέντευξη για το σύνολο των υποψηφίων που διαθέτουν τα τυπικά προσόντα. Το σύνολο μορίων και από τη δεύτερη φάση αξιολόγησης πολλαπλασιάζεται με συντελεστή βαρύτητας 40%. Από τη συνδυασμένη αξιολόγηση στην πρώτη και δεύτερη φάση καταρτίζεται κατάλογος με τη βαθμολογία όλων των υποψηφίων και γίνεται η τελική επιλογή των πρώτων (περί τους 40) ως επιτυχόντων και των υπολοίπων ως επιλαχόντων. Ο τελικός αριθμός εισαγομένων δύναται να ποικίλει ανάλογα με την ποιότητα των υποψηφίων και την πιθανότητα ισοβαθμίας.\n7 Σε κάθε Π.Μ.Σ. επιπλέον του αριθμού εισακτέων, γίνεται δεκτός ένας (1) υπότροφος του Ιδρύματος Κρατικών Υποτροφιών (Ι.Κ.Υ.) που πέτυχε στο σχετικό διαγωνισμό μεταπτυχιακών σπουδών εσωτερικού του γνωστικού αντικειμένου του Π.Μ.Σ. και ένας (1) αλλοδαπός υπότροφος του Ελληνικού Κράτους. Με απόφαση της Γ.Σ.Ε.Σ. ή της Ε.Δ.Ε. ο αριθμός των υποτρόφων μπορεί να αυξάνεται, σύμφωνα με την παρ. 3 του άρθρου 4 του Ν. 3685/2008. Kατά την κατάρτιση του πίνακα των επιτυχόντων η Επιτροπή Αξιολόγησης φροντίζει ώστε να υπάρξει όσο το δυνατόν ευρύτερη ποικιλότητα στην επιλογή υποψηφίων από πολλά ΑΕΙ και Τμήματα, μεταξύ βεβαίως των πρώτων στον κατάλογο φοιτητών/τριών των διαφόρων αυτών Τμημάτων. Ο τελικός πίνακας των επιτυχόντων επικυρώνεται από τη Γ.Σ.Ε.Σ. ή την Ε.Δ.Ε. Άρθρο 7. Διαδικασία Εισαγωγής των Μεταπτυχιακών Φοιτητών 1. Διαδικασία υποβολής αιτήσεων υποψηφίων: Η Σ.Ε. του Μ.Π.Σ. αποφασίζει για το χρόνο δημοσίευσης στον τύπο σχετικής ανακοινώσεως προς τους ενδιαφερόμενους, που προσδιορίζει: Τα απαραίτητα προσόντα των υποψηφίων για εισαγωγή στο ΜΠΣ.ΔΕΣ. Την προθεσμία υποβολής δικαιολογητικών. Το γενικό τρόπο αξιολόγησης των υποψηφίων. Τη διεύθυνση και τον τρόπο υποβολής των αναγκαίων δικαιολογητικών. Η Γραμματεία του ΜΠΣ στην οποία υποβάλλονται οι αιτήσεις εγγραφής από τους υποψηφίους μεταπτυχιακούς φοιτητές, προωθεί στην Επιτροπή Αξιολόγησης Υποψηφίων το σύνολο των αιτήσεων με συνοδευτικό υλικό σε φωτοτυπίες και αρχειοθετεί τα πρωτότυπα για κάθε υποψήφιο με αριθμό πρωτοκόλλου και αριθμό φακέλου. Οι αιτήσεις υποβάλλονται σε ειδικά έντυπα που παρέχονται και παραλαμβάνονται από τη Γραμματεία του ΜΠΣ.ΔΕΣ ή από την ιστοσελίδα του προγράμματος. 2. Διαδικασία αξιολόγησης των υποψηφίων Η Επιτροπή Αξιολόγησης Υποψηφίων: Σε πρώτη συνεδρίαση αξιολογεί τους υποψηφίους με βάση τα κριτήρια που σχετίζονται με τη βαθμολογία τους στο πρώτο πτυχίο, τις γνώσεις αγγλικής και άλλων ξένων γλωσσών, τους μεταπτυχιακούς τίτλους, τις συστατικές επιστολές και τα υπόλοιπα κριτήρια που αναφέρονται πιο πάνω. Η Γραμματεία του Μ.Π.Σ. αποστέλλει σε όλους τους υποψηφίους που πληρούν τα τυπικά προσόντα πρόσκληση για προσωπική συνέντευξη σε συγκεκριμένη ημερομηνία.\n8 Σε δεύτερη συνεδρίαση η Επιτροπή Αξιολόγησης Υποψηφίων αξιολογεί κάθε υποψήφιο μετά από προσωπική συνέντευξη ως προς τα χαρακτηριστικά της προσωπικότητας του, την ευρύτητα των γνώσεών του και τις δυνατότητές του να εμβαθύνει και εξειδικεύσει τα γνωστικά αντικείμενα του Μ.Π.Σ. του Τμήματος Δ.Ε.Σ. Ειδική βαρύτητα στη διαμόρφωση γνώμης για τον υποψήφιο έχουν η ικανότητα επικοινωνίας με σαφήνεια και πειθώ, η ωριμότητα, η ορθή κρίση, η προδιάθεση για απασχόληση σε ομαδική εργασία και η πείρα από προηγούμενη επαγγελματική απασχόληση. Από τη συνδυασμένη αξιολόγηση στην πρώτη και δεύτερη φάση καταρτίζεται κατάλογος με τους επικρατέστερους υποψηφίους και γίνεται η τελική επιλογή των πρώτων. Αυτοί ενημερώνονται γραπτώς από τη Γραμματεία και καλούνται να απαντήσουν επίσης γραπτώς εντός 7 ημερών (με επιστολή, τηλεομοιοτυπία, ηλεκτρονικό ταχυδρομείο) αν αποδέχονται ή όχι την ένταξή τους στο μεταπτυχιακό πρόγραμμα, αποδεχόμενοι τους όρους λειτουργίας του. Οι υπόλοιποι εντάσσονται στους επιλαχόντες και ειδοποιούνται γι αυτό. Η μη απάντηση από επιλεγέντα υποψήφιο μέσα στην παραπάνω προθεσμία ισοδυναμεί με άρνηση αποδοχής. Εφόσον υπάρξουν αρνήσεις, η Γραμματεία ενημερώνει τους αμέσως επόμενους στη σειρά αξιολόγησης από το σχετικό κατάλογο επιλαχόντων. Οι αποδεχόμενοι την ένταξή τους στο πρόγραμμα υποχρεούνται εντός 10 ημερών από την απάντηση αποδοχής να καταβάλουν ως τέλος προεγγραφής το 50% των διδάκτρων του πρώτου εξαμήνου, το οποίο συμψηφίζεται στα συνολικά δίδακτρα του πρώτου εξαμήνου. Εάν ο υποψήφιος υπαναχωρήσει η προκαταβολή δεν επιστρέφεται και διατίθεται για τους σκοπούς του Π.Μ.Σ. Οι υποψήφιοι, αν επιλεγούν και αφού αποδεχτούν την επιλογή τους με την καταβολή του ποσού που απαιτείται από το Πρόγραμμα ή αν εγκαταλείψουν το Πρόγραμμα για οποιονδήποτε λόγο, δεν δικαιούνται να ζητήσουν επιστροφή των ποσών που κατέβαλαν για τη συμμετοχή τους στο κόστος λειτουργίας του προγράμματος. Κάθε υποψήφιος πριν εγγραφεί πρέπει να λαμβάνει γνώση αυτού του Κανονισμού και να δηλώνει εγγράφως ότι αποδέχεται τους κανόνες λειτουργίας του Π.Μ.Σ. Οι αλλοδαποί φοιτητές που γίνονται δεκτοί στο Μ.Π.Σ. στο οποίο η διδασκαλία γίνεται στην Ελληνική γλώσσα πρέπει να αποδεικνύουν την επαρκή γνώση της. Άρθρο 8. Διάρκεια σπουδών, όροι φοίτησης, πρόγραμμα σπουδών, γλώσσα διδασκαλίας, ξενόγλωσσα Π.Μ.Σ., πιστωτικές μονάδες 1. Η χρονική διάρκεια για την απονομή του τίτλου του Π.Μ.Σ. ορίζεται σε τρία εξάμηνα εκ των οποίων το τελευταίο διατίθεται για την εκπόνηση της διπλωματικής εργασίας. Η μέγιστη χρονική διάρκεια για την εκπόνηση της διπλωματικής εργασίας ορίζεται σε δύο επιπλέον εξάμηνα. Ο φοιτητής είναι υποχρεωμένος να ολοκληρώσει τις μεταπτυχιακές του σπουδές μέσα στο διπλάσιο της προβλεπόμενης στο αντίστοιχο Π.Μ.Σ. διάρκειας. Μετά τη λήξη και αυτής της παράτασης ο φοιτητής διαγράφεται από το Π.Μ.Σ. Υπέρβαση αυτού του ορίου επιτρέπεται μόνο σε πολύ εξαιρετικές περιπτώσεις και μετά από αιτιολογημένη εισήγηση της Σ.Ε. και απόφαση της Γ.Σ.Ε.Σ. του Τμήματος.\n9 2. Η γλώσσα διδασκαλίας των μαθημάτων είναι η Ελληνική. Για να διευκολυνθεί η διεθνοποίηση του Π.Μ.Σ. (π.χ. πρόσκληση ξένων καθηγητών ή άλλων διαλεκτών), μπορεί, κατ εξαίρεση, να γίνει διδασκαλία και στην αγγλική γλώσσα. 3. Μετά από απόφαση της Γ.Σ. του Τμ. ΔΕΣ είναι δυνατή η οργάνωση και λειτουργία ξενόγλωσσων τμημάτων στο Π.Μ.Σ. 4. Η παρακολούθηση όλων των μαθημάτων είναι υποχρεωτική και διαπιστώνεται με ευθύνη του διδάσκοντος ή άλλους τρόπους που θα ορίσει το Πανεπιστήμιο ή η Γ.Σ.Ε.Σ. του Τμήματος. 5. Για κάθε μάθημα υπάρχει όριο απουσιών που δεν μπορεί να είναι ανώτερο του 25% του συνόλου των ωρών διδασκαλίας ανά μάθημα. Σε περίπτωση υπέρβασης του ορίου αυτού ο φοιτητής θεωρείται αποτυχών στο μάθημα αυτό. 6. Πιστωτικές μονάδες: Κάθε εξαμηνιαίο μάθημα αντιστοιχεί σε έναν ορισμένο αριθμό πιστωτικών μονάδων, που καθορίζονται με απόφαση της Γ.Σ.Ε.Σ. του Τμήματος σύμφωνα με τις σχετικές διατάξεις της ισχύουσας νομοθεσίας. Στο πρόγραμμα σπουδών περιλαμβάνεται και ο ελάχιστος αριθμός πιστωτικών μονάδων που απαιτείται για τη λήψη του Μεταπτυχιακού Διπλώματος. 7. Οι πιστωτικές μονάδες καθορίζονται με βάση την εκτίμηση των οικείων διδασκόντων ή υπευθύνων για το φόρτο εργασίας που απαιτείται να καταβάλει κάθε μεταπτυχιακός φοιτητής για την επίτευξη των αντικειμενικών στόχων ή των μαθησιακών αποτελεσμάτων που επιδιώκονται εκάστοτε με κάθε τέτοιο συγκεκριμένο στοιχείο ή δραστηριότητα, λαμβανομένου υπόψη του συνολικού φόρτου εργασίας που απαιτείται για την επιτυχή ολοκλήρωση ενός (1) ακαδημαϊκού έτους πλήρους φοίτησης και του ελάχιστου και ανώτατου ορίου πιστωτικών μονάδων, οι οποίες μπορούν να αποδοθούν συνολικά σε ένα πρόγραμμα σπουδών σύμφωνα με τις σχετικές διατάξεις της ισχύουσας νομοθεσίας. Οι πιστωτικές μονάδες αποδίδονται σε κάθε μάθημα, πρακτική άσκηση, πτυχιακή ή διπλωματική εργασία και οτιδήποτε άλλο είναι απαραίτητο σύμφωνα με το πρόγραμμα σπουδών για την επίτευξη των επιδιωκόμενων αντικειμενικών στόχων ή μαθησιακών αποτελεσμάτων και εκφράζουν τον χρόνο, τον οποίο υπολογίζεται ότι χρειάζεται να δαπανήσει κατά μέσο όρο ένας φοιτητής ή σπουδαστής για να επιτύχει στους στόχους ή τα αποτελέσματα αυτά. ΑΡΘΡΟ 9. Πρόγραμμα Μαθημάτων Πρόγραμμα Μαθημάτων Το πρόγραμμα μαθημάτων και των τριών εξαμήνων του Μεταπτυχιακού Προγράμματος έχει ως ακολούθως:\n10 ΠΡΟΚΑΤΑΡΚΤΙΚΑ ΜΑΘΗΜΑΤΑ (60 ώρες από 15 Σεπτεμβρίου μέχρι 30 Σεπτεμβρίου πριν από το πρώτο εξάμηνο, για όσους δεν έχουν παρακολουθήσει σε προπτυχιακό επίπεδο αυτά τα αντικείμενα): Διεθνείς Σχέσεις Διεθνής Πολιτική Οικονομία Διεθνείς και Ευρωπαϊκοί Θεσμοί Μεθοδολογία Αγγλικά Γαλλικά Α Εξάμηνο Πιστωτικές Μονάδες 1. Ιστορία των Διεθνών Σχέσεων και της Στρατηγικής 6 2. Θεωρία Διεθνών Σχέσεων 6 3. Διεθνής Πολιτική Οικονομία 6 4. Ευρωπαϊκή Ολοκλήρωση 6 5. Διεθνές Δίκαιο - Διεθνείς Θεσμοί, Διαπραγματεύσεις 6 Β εξάμηνο 1. Διπλωματία και Στρατηγική των Μεγάλων Ευρωπαϊκών Δυνάμεων 6 Ευρωατλαντικές Σχέσεις 2. Διεθνές Εμπορικό και Νομισματικό Σύστημα 6 3. Στρατηγική στον Πόλεμο και τις Επιχειρήσεις 6 4. Ευρωπαϊκή Πολιτική Οικονομία Ευρωπαϊκή Διακυβέρνηση 6 5. Μεθοδολογία-Θεωρία Παιγνίων 6 Γ Εξάμηνο 1. Διπλωματία και Στρατηγική των Μεγάλων Δυνάμεων: ΗΠΑ, Ρωσία, 3 Κίνα, Αναδυόμενες Δυνάμεις. 2. Συγκριτική Πολιτική Ελληνική Εξωτερική και Αμυντική Πολιτική Ευρωπαϊκό Δίκαιο και Πολιτική της Ενέργειας και 3 Ενεργειακής Ασφάλειας 5. Διεθνές και Ευρωπαϊκό Χρηματοοικονομικό Σύστημα 3 Διπλωματική εργασία 15 Καθένα από τα μαθήματα των ως άνω τριών εξαμήνων αντιστοιχούν σε τρεις (3) διδακτικές μονάδες ενώ η διπλωματική εργασία σε δεκαπέντε (15) διδακτικές μονάδες. Κάθε μάθημα που διδάχτηκε κατά τη διάρκεια του ακαδημαϊκού έτους εξετάζεται σε δύο περιόδους: μία στο τέλος του εξαμήνου και μία το Σεπτέμβριο (εφόσον βεβαίως ο φοιτητής απέτυχε στην πρώτη εξέταση).\n11 Άρθρο 10. Προϋποθέσεις απόκτησης του Μεταπτυχιακού Διπλώματος Για την απόκτηση του Μεταπτυχιακού Διπλώματος απαιτείται: Η επιτυχής έλεγχος γνώσεων στα προβλεπόμενα μαθήματα. Η εκπόνηση και η επιτυχής υποστήριξη, ενώπιον τριμελούς συμβουλευτικής επιτροπής, διπλωματικής εργασίας. Η διπλωματική εργασία πρέπει να αποδεικνύει προχωρημένες θεωρητικές γνώσεις, κριτική σκέψη, αναλυτικές, συνθετικές και ερευνητικές ικανότητες. Ο βαθμός του Μεταπτυχιακού Διπλώματος προκύπτει από το άθροισμα των βαθμών όλων των μαθημάτων μαζί με το τριπλάσιο του βαθμού της διπλωματικής εργασίας διαιρούμενου δια του αριθμού των μαθημάτων που βαθμολογήθηκαν συν τρία. Κατά τη διάρκεια των σπουδών του σε ΠΜΣ που οδηγεί στη λήψη μεταπτυχιακού διπλώματος ο μεταπτυχιακός φοιτητής δεν επιτρέπεται να αποτύχει σε περισσότερα από δύο μαθήματα του Προγράμματος ανά εξάμηνο. Σε αντίθετη περίπτωση ο φοιτητής διαγράφεται από το Πρόγραμμα. Η επανεξέταση σε οφειλόμενο μάθημα γίνεται μόνο μία φορά είτε το Σεπτέμβριο είτε με επαναπαρακολούθηση του μαθήματος στην επόμενη σειρά. Η αποτυχία του φοιτητή στο ίδιο μάθημα για δεύτερη φορά συνεπάγεται διαγραφή του από το ΠΜΣ. Σε εξαιρετικά ειδικές περιπτώσεις (ασθένεια, σοβαροί επαγγελματικοί λόγοι που αποδεδειγμένα απαιτούν μετάβαση στο εξωτερικό, κλπ.) ο φοιτητής είναι δυνατόν να ζητήσει τη διακοπή της φοίτησής του και επαναπαρακολούθηση την επόμενη σειρά. Η περίπτωση επαναπαρακολούθησης σε επόμενη σειρά εξετάζεται από τον Διευθυντή και εάν εγκριθεί, ισχύει μόνο τις τρεις επόμενες σειρές, οπότε και θα ισχύουν για το φοιτητή τα της επόμενης σειράς (πρόγραμμα σπουδών, δίδακτρα κα.). Σε περίπτωση επαναπαρακολούθησης ή οριστικής αποχώρησης ή διαγραφής δεν επιστρέφονται καταβληθέντα δίδακτρα. Η γενική παρουσία και συμπεριφορά του φοιτητή κατά τη διάρκεια των μεταπτυχιακών του σπουδών είναι προϋπόθεση για τη συνέχιση της παρακολούθησης. Περιπτώσεις παραπτωμάτων όπως αντιγραφή, ανάρμοστη συμπεριφορά, αντί-ακαδημαϊκή συμπεριφορά, υπέρβαση του επιτρεπομένου ορίου απουσιών κάθε μαθήματος, κ.λ.π., συνεπάγονται διαγραφή από το Πρόγραμμα μετά από απόφαση της ΓΣΕΣ. Η πρόταση διαγραφής κατατίθεται από τον Διευθυντή του προγράμματος και εγκρίνεται από την ΓΣΕΣ. ΑΡΘΡΟ 11. Δίδακτρα Υποτροφίες Η καταβολή διδάκτρων για τους μεταπτυχιακούς φοιτητές του προγράμματος όπως προβλέπεται και με την παρ. 3 του άρθρ. 3 του Ν. 3685/2008, η οποία έχει εγκριθεί από τη Γ.Σ.Ε.Σ. του Τμήματος της και από τη Σύγκλητο του Πανεπιστημίου της... Το ύψος των διδάκτρων προσδιορίστηκε σε ευρώ για τα τρία εξάμηνα. Κάθε δε περαιτέρω αναπροσαρμογή τους θα εγκρίνεται από τη ΓΣΕΣ του Τμήματος και από τη Σύγκλητο. Οι οικονομικές υποχρεώσεις των φοιτητών θα εξοφλούνται σε τέσσερεις δόσεις που θα καταβάλλονται πριν από την έναρξη κάθε εξαμήνου. Σε περίπτωση μη τήρησης των οικονομικών του υποχρεώσεων ο φοιτητής διαγράφεται από το πρόγραμμα.\n12 Το Πρόγραμμα μπορεί να παρέχει έναν αριθμό υποτροφιών σε φοιτητές πλήρους φοίτησης, σύμφωνα με απόφαση της ΓΣΕΣ ή όπως αναγράφεται στην υπουργική απόφαση λειτουργίας του ΠΜΣ. Οι υποτροφίες μπορεί να καλύπτουν μέρος ή το σύνολο των διδάκτρων. Σε καμία περίπτωση το ύψος της υποτροφίας δεν μπορεί να υπερβαίνει το ποσό των διδάκτρων. Οι υποτροφίες δίνονται σε φοιτητές Προγραμμάτων πλήρους φοίτησης με βάση ακαδημαϊκά ή άλλα αντικειμενικά κριτήρια σύμφωνα με απόφαση της ΓΣΕΣ ή και σύμφωνα με την ΥΑ που διέπει το ΠΜΣ και εγγράφονται στον εγκεκριμένο προϋπολογισμό του Προγράμματος. Τυχόν υποχρεώσεις των υποτρόφων καθορίζονται με απόφαση της ΓΣΕΣ. ΑΡΘΡΟ 12. Μεταπτυχιακή Διατριβή - Τίτλος Σπουδών Η τελική αξιολόγηση στα επιμέρους μαθήματα του ΠΜΣ κάθε μεταπτυχιακού φοιτητή γίνεται με εξετάσεις. Στον τελικό βαθμό μπορεί να συνυπολογίζεται κατά την κρίση του διδάσκοντος με στάθμιση ο βαθμός σε ενδεχόμενη υποχρεωτική ή προαιρετική εργασία στο πλαίσιο του μαθήματος. Ποτέ όμως τέτοιου είδους εργασίες ή ασκήσεις δεν πρέπει να υπερβαίνουν το 30% του τελικού βαθμού. Κάθε διδάσκων αποφασίζει τον τρόπο αξιολόγησης και τον κοινοποιεί εγγράφως με την έναρξη του μαθήματος. Μετά την ολοκλήρωση των μαθημάτων του Α και Β εξαμήνου ο μεταπτυχιακός φοιτητής υποβάλλει στον Διευθυντή σχετικό έντυπο με τον τίτλο/θέμα της διπλωματικής εργασίας. Το θέμα της εργασίας απαιτείται να είναι συναφές με τα γνωστικά αντικείμενα που διδάσκονται στο Π.Μ.Σ. Η Σ.Ε. μεριμνά ούτως ώστε να προσανατολίζει τους φοιτητές στην εκπόνηση πρωτότυπων διπλωματικών εργασιών που πληρούν τα κριτήρια υψηλών επιστημονικών προδιαγραφών. Ο μεταπτυχιακός φοιτητής μπορεί να προτείνει επιβλέποντα αλλά αυτό δεν είναι δεσμευτικό. Τον επιβλέποντα και τα υπόλοιπα 2 μέλη της εξεταστικής επιτροπής της διπλωματικής εργασίας τα προτείνει η Σ.Ε. στην Γ.Σ.Ε.Σ. η οποία και αποφασίζει. Η αποδοχή της προτάσεως για τη διπλωματική εργασία αποτυπώνεται σε ειδικό έντυπο στο οποίο εκτός των υπογραφών των τριών μελών της εξεταστικής επιτροπής φέρει τον τίτλο της διατριβής και την υπογραφή του φοιτητή. Η επιτροπή εξέτασης εκτός της συνάφειας του θέματος με τις διεθνείς και ευρωπαϊκές σπουδές, συνεκτιμά κριτήρια όπως η συμβολή στην έρευνα, η πρωτοτυπία και η επιστημολογική επάρκεια. Η διπλωματική εργασία αρχίζει μετά το Β Εξάμηνο σπουδών και την περάτωση των μαθημάτων επιλογής του τρίτου εξαμήνου και παραδίδεται το πολύ μέχρι το τέλος δύο εξαμήνων μετά από το τρίτο εξάμηνο σπουδών του προγράμματος. Ανάλογα με την εξέλιξη στην εκπόνηση της εργασίας ο φοιτητής υποβάλλει εκθέσεις προόδου στον επιβλέποντα καθηγητή (ο οποίος ελέγχει κατά πόσον τηρούνται οι στόχοι και οι προδιαγραφές της έρευνας). Ως επιβλέποντες και μέλη των επιτροπών εξέτασης των διπλωματικών εργασιών συμμετέχουν οι διδάσκοντες στο Π.Μ.Σ. Σε ειδικές περιπτώσεις εάν αυτό είναι αναγκαίο για επιστημονικούς λόγους μπορεί να κληθούν να συμμετάσχουν ως μέλη της επιτροπής εξέτασης και άλλα μέλη ΔΕΠ του Τμ. ΔΕΣ ή μελών ΔΕΠ άλλων Τμημάτων του Πανεπιστημίου Πειραιώς ή άλλων ελληνικών πανεπιστημίων της ημεδαπής. Τα μέλη της επιτροπής εγκρίνονται από τη ΓΣΕΣ κατόπιν πρότασης της ΣΕ. Μετά την ολοκλήρωση της συγγραφής, ο φοιτητής παρουσιάζει τα κύρια σημεία της εργασίας και τα συμπεράσματά του στην τριμελή εξεταστική επιτροπή. Η Εξεταστική Επιτροπή, στη συνέχεια, συμπληρώνει το ειδικό\n13 έντυπο αξιολόγησης, στο οποίο, αφού αναγραφεί ο βαθμός αριθμητικώς και ολογράφως, προσκομίζεται στη Γραμματεία του Π.Μ.Σ. Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από το μηδέν (0) ως το δέκα (10): άριστα από οκτώ και πενήντα ένα (8,51) μέχρι δέκα (10), λίαν καλώς από έξι και πενήντα ένα (6,51) ως και οκτώ και πενήντα (8,50), καλώς από πέντε (5) ως και έξι και πενήντα (6,50). Στον τίτλο του Μεταπτυχιακού Διπλώματος Ειδίκευσης (ΜΔΕ) ο βαθμός του φοιτητή μπορεί να αναγράφεται ή αριθμητικώς ή ως κατηγορία (καλώς, λίαν καλώς, άριστα) ή και με τους δύο τρόπους. Ο τίτλος του ΜΔΕ είναι δημόσιο έγγραφο. Ο τύπος του ορίζεται με απόφαση της Γ.Σ.Ε.Σ. και υπογράφεται από τον Πρύτανη, τον Διευθυντή του Προγράμματος και τον Προϊστάμενο Γραμματείας του Πανεπιστημίου Πειραιώς. Σε κάθε περίπτωση στο Μ.Δ. αναφέρονται τα στοιχεία που ορίζονται από το άρθρο 9, παρ.1, του ΠΔ 380/89. ΑΡΘΡΟ 13. Ακαδημαϊκό Ημερολόγιο Ωρολόγιο Πρόγραμμα Με την εγγραφή του στο ΠΜΣ ο φοιτητής παραλαμβάνει από τη Γραμματεία το ετήσιο Ακαδημαϊκό Ημερολόγιο του Προγράμματος, το οποίο περιλαμβάνει τις ημερομηνίες έναρξης και λήξης των διδακτικών περιόδων, τις περιόδους εξετάσεων, τις αργίες, κ.τ.λ. Στην αρχή κάθε περιόδου ανακοινώνεται το Ωρολόγιο Πρόγραμμα της περιόδου στο οποίο περιλαμβάνονται οι ημέρες και ώρες διδασκαλίας των μαθημάτων, οι ημερομηνίες άλλων εκδηλώσεων ή υποχρεώσεων, κ.τ.λ. Το Ακαδημαϊκό Ημερολόγιο καθώς και το Ωρολόγιο Πρόγραμμα καταρτίζονται με ευθύνη του Διευθυντή του ΠΜΣ. ΑΡΘΡΟ 14. Διεξαγωγή Εκπαιδευτικής Έρευνας Υποχρεώσεις Διδασκόντων- Αποζημίωση Διδασκόντων Τη διδασκαλία των μαθημάτων του Προγράμματος μπορούν να αναλαμβάνουν: Μέλη ΔΕΠ, ομότιμοι καθηγητές, επισκέπτες καθηγητές, ειδικοί επιστήμονες κάτοχοι διδακτορικού διπλώματος του Τμήματος ή των οικείων προς το Πρόγραμμα Τμημάτων του Πανεπιστημίου Πειραιώς ή άλλων Τμημάτων του Πανεπιστημίου Πειραιώς ή άλλου ΑΕΙ. Ερευνητές αναγνωρισμένων ερευνητικών Ιδρυμάτων της ημεδαπής ή της αλλοδαπής, που είναι κάτοχοι διδακτορικού διπλώματος και έχουν επαρκή επιστημονική ή ερευνητική ή συγγραφική δραστηριότητα. Για την ανάπτυξη ειδικών θεμάτων μπορούν να προσκαλούνται επιστήμονες ή στελέχη αναγνωρισμένου κύρους, οι οποίοι διαθέτουν εξειδικευμένες γνώσεις ή αυξημένη εμπειρία στο αντικείμενο του ΠΜΣ. Φροντιστηριακές ασκήσεις στο πλαίσιο μαθημάτων του ΠΜΣ μπορούν να ανατίθενται, εκτός των ανωτέρω και σε μέλη του διδακτικού προσωπικού καθώς και σε υποψήφιους διδάκτορες των οικείων προς το Πρόγραμμα Τμημάτων του Πανεπιστημίου Πειραιώς ή άλλων συναφών Τμημάτων του Πανεπιστημίου Πειραιώς ή άλλου ΑΕΙ. Δεν επιτρέπεται στα μέλη ΔΕΠ να απασχολούνται αποκλειστικά στο ΠΜΣ ούτε να αναλαμβάνουν περισσότερα από δύο διαφορετικά μεταπτυχιακά μαθήματα ετησίως. Η ανάθεση της διδασκαλίας των μαθημάτων και φροντιστηριακών ασκήσεων των μαθημάτων του ΠΜΣ γίνεται από τη ΓΣΕΣ με απόφασή της. Οι διδάσκοντες προτείνουν για κάθε μάθημα της αρμοδιότητάς τους κατάλογο διδακτικών βιβλίων, άρθρων και βοηθημάτων, προς\n14 διευκόλυνση των μεταπτυχιακών φοιτητών. Επίσης, υποχρεούνται στην αρχή κάθε περιόδου να δίνουν στους φοιτητές περιγραφή του μαθήματος, οδηγίες τρόπου εξέτασης, ώρες γραφείου, τηλέφωνο επικοινωνίας γραφείου κλπ. Ο κάθε υπεύθυνος για τη διδασκαλία μαθήματος στο ΠΜΣ.ΔΕ είναι υποχρεούται: Να τηρεί πιστά το πρόγραμμα για τις παραδόσεις του μαθήματος. Να καθορίζει το περιεχόμενο του μαθήματος με τρόπο που πληρούνται υψηλές επιστημονικές προδιαγραφές και εκπληρώνονται οι επιστημονικοί σκοποί του Π.Μ.Σ. Να φροντίζει για τη συσχέτιση του θεωρητικού μέρους της διδασκαλίας με εμπειρικά δεδομένα της διεθνούς και ευρωπαϊκής πολιτικής. Η προσπάθεια αυτή ενισχύεται με τη χρήση μελέτης περιπτώσεων, με αξιοποίηση προσκεκλημένων ομιλητών αναγνωρισμένων για την πείρα και τις ειδικές γνώσεις τους ή με συνδυασμό των δύο. Ο διδάσκων δεν επιτρέπεται να υποκαθιστά, κατά κανόνα, τις δικές του παραδόσεις με προσκεκλημένους ομιλητές ή άλλες δραστηριότητες σε ποσοστό πάνω από το ένα τέταρτο (1/4) των ωρών διδασκαλίας. Να τηρεί επαρκείς ώρες γραφείου που θα επιτρέπουν την απρόσκοπτη επικοινωνία των φοιτητών μαζί του για θέματα που άπτονται των σπουδών τους και του συγκεκριμένου μαθήματος. Οι διδάσκοντες υποχρεούνται κατά την έναρξη του εξαμήνου να υποβάλουν προς διανομή στη Γραμματεία του ΠΜΣ.ΔΕΣ αναλυτικό πρόγραμμα που θα καλύπτει σε εβδομαδιαία βάση την ύλη για κάθε ενότητα του μαθήματος, μελέτες περιπτώσεων, και σχετική βιβλιογραφία και αρθρογραφία (module syllabus). Αποζημίωση του Ανθρώπινου Δυναμικού που υποστηρίζει τη λειτουργία του ΠΜΣ. Οι αμοιβές των μελών ΔΕΠ και των άλλων διδασκόντων όπως και των διοικητικών και άλλων υπαλλήλων που υποστηρίζουν το Πρόγραμμα καθώς και οι αμοιβές των διευθυντών καλύπτονται από τα δίδακτρα και ορίζονται με απόφαση της Γ.Σ.Ε.Σ. και της Συγκλήτου Ε.Σ. Το ίδιο γίνεται για την κάλυψη κάθε εξόδου που αφορά την εκπλήρωση των σκοπών του Π.Μ.Σ. ΑΡΘΡΟ 15. Αξιολόγηση του ΠΜΣ Το ΠΜΣ ακολουθεί μεθόδους και διαδικασίες τακτικής εσωτερικής και εξωτερικής αξιολόγησης. Μεταξύ αυτών των μεθόδων περιλαμβάνονται οι ακόλουθες: α) Οι φοιτητές με τη λήξη κάθε μαθήματος αξιολογούν συνολικά το μάθημα ως προς το περιεχόμενο, τον τρόπο διδασκαλίας, τα προτεινόμενα συγγράμματα κ.τ.λ. με βάση ειδικό έντυπο που διανέμεται από τη Γραμματεία. Τα αποτελέσματα της αξιολόγησης κοινοποιούνται στον ενδιαφερόμενο με ευθύνη του Διευθυντή του ΠΜΣ. β) Με ευθύνη του Διευθυντή του Π.Μ.Σ. διοργανώνονται ημερίδες με τη συμμετοχή ανώτατων στελεχών διαφόρων οργανισμών και Υπηρεσιών με αντικείμενο τη συζήτηση μελέτη των μαθημάτων του Π.Μ.Σ. και των περιεχομένων τους ώστε να εκτιμάται ο βαθμός στον οποίο συνδέεται το πρόγραμμα με την αγορά εργασίας και τις ανάγκες της οικονομίας και της κοινωνίας γενικότερα.\n15 Μετά την ολοκλήρωση των παραδόσεων κάθε μαθήματος όλοι οι φοιτητές υποχρεωτικά αξιολογούν το Π.Μ.Σ. αυτό και τον διδάσκοντα, με βάση έντυπο/ ερωτηματολόγιο που συμπληρώνουν. Το σχετικό έντυπο/ερωτηματολόγιο καλύπτει το μάθημα ως προς το περιεχόμενο, τον τρόπο διδασκαλίας, τον βαθμό συσχέτισης του με την πράξη κ.λ.π. Τα ανωνύμως συμπληρωθέντα έντυπα/ ερωτηματολόγια παραδίδονται στον Διευθυντή, ο οποίος μετά την ανακοίνωση των βαθμών, ενημερώνει σχετικά τον κάθε διδάσκοντα. Για τις περιπτώσεις με σοβαρά και τεκμηριωμένα παράπονα φοιτητών ενημερώνεται η Σ.Ε. και αποφασίζονται τα ενδεδειγμένα μέτρα για τη θεραπεία των προβλημάτων που έχουν διαπιστωθεί. Για τις περιπτώσεις που η διεξαγωγή του μαθήματος συνεχίζεται από τον διδάσκοντα με τρόπο που δημιουργεί προβλήματα στους φοιτητές ή στην εύρυθμη λειτουργία του προγράμματος σπουδών, μετά από σχετική εισήγηση του Προέδρου της η Σ.Ε. αποφασίζει την αντικατάσταση του διδάσκοντος, ανεξαρτήτως αν αυτός είναι μέλος ΔΕΠ του Τμ. ΔΕΣ ή εξωτερικός συνεργάτης. Άρθρο 16. Τροποποίηση του Κανονισμού του Μ.Π.Σ. Τμ. ΔΕΣ. Ο παρόν κανονισμός μπορεί να τροποποιηθεί με απόφαση της ΓΣΕΣ και έγκριση της Συγκλήτου ΕΣ. Παράρτημα Κανονισμός Πανεπιστημίου για τις μεταπτυχιακές σπουδές\nBRICS ΟΙΚΟΝΟΜΙΑ ΚΟΙΝΩΝΙΑ ΕΞΩΤΕΡΙΚΗ ΠΟΛΙΤΙΚΗ ΚΑΝΟΝΙΣΜΟΣ ΛΕΙΤΟΥΡΓΙΑΣ\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ & ΕΥΡΩΠΑΪΚΩΝ ΣΠΟΥΔΩΝ ΣΧΟΛΗ ΟΙΚΟΝΟΜΙΚΩΝ, ΕΠΙΧΕΙΡΗΜΑΤΙΚΩΝ & ΔΙΕΘΝΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ BRICS ΟΙΚΟΝΟΜΙΑ ΚΟΙΝΩΝΙΑ ΕΞΩΤΕΡΙΚΗ ΠΟΛΙΤΙΚΗ ΚΑΝΟΝΙΣΜΟΣ ΛΕΙΤΟΥΡΓΙΑΣ Εαρινό\nΕΝΕΡΓΕΙΑ Στρατηγική, Δίκαιο & Οικονομία ΚΑΝΟΝΙΣΜΟΣ ΛΕΙΤΟΥΡΓΙΑΣ\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ & ΕΥΡΩΠΑΪΚΩΝ ΣΠΟΥΔΩΝ ΣΧΟΛΗ ΟΙΚΟΝΟΜΙΚΩΝ, ΕΠΙΧΕΙΡΗΜΑΤΙΚΩΝ & ΔΙΕΘΝΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΕΝΕΡΓΕΙΑ Στρατηγική, Δίκαιο & Οικονομία ΚΑΝΟΝΙΣΜΟΣ ΛΕΙΤΟΥΡΓΙΑΣ Εαρινό\nΠΑΝΕΠΙΣΤΗΜΙΟ ΠΕΙΡΑΙΩΣ ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΤΙΣ ΔΙΕΘΝΕΙΣ ΕΥΡΩΠΑΪΚΕΣ ΣΠΟΥΔΕΣ ΚΑΝΟΝΙΣΜΟΣ ΛΕΙΤΟΥΡΓΙΑΣ Μάιος 2016 ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ ΜΕΤΑΠΤΥΧΙΑΚΟ ΠΡΟΓΡΑΜΜΑ\nΠΑΝΕΠΙΣΤΗΜΙΟ ΠΕΙΡΑΙΩΣ ΣΧΟΛΗ ΟΙΚΟΝΟΜΙΚΩΝ ΕΠΙΧΕΙΡΗΜΑΤΙΚΩΝ ΚΑΙ ΔΙΕΘΝΩΝ ΣΠΟΥΔΩΝ ΤΜΗΜΑ ΟΙΚΟΝΟΜΙΚΗΣ ΕΠΙΣΤΗΜΗΣ ΤΜΗΜΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΙΚΩΝ ΣΠΟΥΔΩΝ ΚΑΝΟΝΙΣΜΟΣ ΛΕΙΤΟΥΡΓΙΑΣ\nΠΑΝΕΠΙΣΤΗΜΙΟ ΠΕΙΡΑΙΩΣ ΣΧΟΛΗ ΟΙΚΟΝΟΜΙΚΩΝ, ΕΠΙΧΕΙΡΗΜΑΤΙΚΩΝ ΚΑΙ ΔΙΕΘΝΩΝ ΣΠΟΥΔΩΝ ΤΜΗΜΑ ΟΙΚΟΝΟΜΙΚΗΣ ΕΠΙΣΤΗΜΗΣ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «ΟΙΚΟΝΟΜΙΚΗ ΚΑΙ ΕΠΙΧΕΙΡΗΣΙΑΚΗ ΣΤΡΑΤΗΓΙΚΗ» ΕΣΩΤΕΡΙΚΟΣ ΚΑΝΟΝΙΣΜΟΣ\nΤΜΗΜΑ ΧΡΗΜΑΤΟΟΙΚΟΝΟΜΙΚΗΣ ΚΑΙ ΤΡΑΠΕΖΙΚΗΣ ΔΙΟΙΚΗΤΙΚΗΣ ΣΧΟΛΗ ΧΡΗΜΑΤΟΟΙΚΟΝΟΜΙΚΗΣ ΚΑΙ ΣΤΑΤΙΣΤΙΚΗΣ ΠΑΝΕΠΙΣΤΗΜΙΟ ΠΕΙΡΑΙΩΣ\nΤΜΗΜΑ ΧΡΗΜΑΤΟΟΙΚΟΝΟΜΙΚΗΣ ΚΑΙ ΤΡΑΠΕΖΙΚΗΣ ΔΙΟΙΚΗΤΙΚΗΣ ΣΧΟΛΗ ΧΡΗΜΑΤΟΟΙΚΟΝΟΜΙΚΗΣ ΚΑΙ ΣΤΑΤΙΣΤΙΚΗΣ ΠΑΝΕΠΙΣΤΗΜΙΟ ΠΕΙΡΑΙΩΣ ΚΑΝΟΝΙΣΜΟΣ ΛΕΙΤΟΥΡΓΙ ΑΣ ΤΟΥ ΜΕΤΑΠΤΥΧΙΑΚΟΥ ΠΡΟΓΡΑΜΜΑΤΟΣ ΣΠΟΥΔΩΝ «ΧΡΗΜΑΤΟΟΙΚΟΝΟΜΙΚΗ ΚΑΙ


Grosser Zapfenstreich | Κόντρες | Eksegersi.gr\nBy Eksegersi.gr 6 Δεκ 2021, 14:08\nΗ εικόνα θυμίζει ορκωμοσία χρυσαυγιτών σε κατασκήνωση στη Νέδα. Οι έλληνες νεοναζιστές, βέβαια, απλώς αντιγράφουν τους χιτλερικούς προγόνους τους. Η Μέρκελ, όμως, γιατί επέλεξε να συμμετάσχει σε αποχαιρετιστήρια τελετή από τον γερμανικό στρατό, νύχτα, υπό το φως των πυρσών; Η απάντηση είναι απλή: γιατί να μην συμμετάσχει; Η τελετή αυτή, που μας θυμίζει τους ναζί του Χίτλερ, ανήκει στην αυτοκρατορική παράδοση του Ράιχ. Ονομάζεται Grosser Zapfenstreich και καθιερώθηκε την εποχή του πρώσου βασιλιά Φρειδερίκου Γουλιέλμου του Γ’. Μετά τον Β’ παγκόσμιο πόλεμο είχε εγκαταλειφθεί, γιατί παρέπεμπε ευθέως στις τελετές των ναζί. Μετά την ενοποίηση της Γερμανίας, όμως, την επανέφερε ο Κολ, για να συμβολίσει την επιστροφή της Μπούντεσβερ (του γερμανικού στρατού) στην ένδοξη παράδοση του Ράιχ (έστω κι αν δεν ονομάζεται έτσι). Η Μπούντεσβερ, το διαχρονικό σύμβολο της γερμανικής ισχύος, αποδίδει αυτοκρατορικές τιμές στον απερχόμενο καγκελάριο.\nΜετά τον Κολ, που οργάνωσε την τελετή σε μια εκκλησία στην ιδιαίτερη πατρίδα του, συνέχισε ο σοσιαλδημοκράτης Σρέντερ, που μετέφερε την τελετή στη γενέτειρά του, το Ανόβερο, και ζήτησε να του παίξουν το «Μy way» του Φρανκ Σινάτρα, μπας και απαλύνει λίγο το κλίμα. Η Μέρκελ έκανε τις δικές της παραγγελιές (μέχρι και ανατολικογερμανικό πανκ) και ζήτησε να γίνει η τελετή στο κεντρικό κτίριο της Μπούντεσβερ στο Βερολίνο, εκεί που στεγάζεται και το υπουργείο Αμυνας. Υποτίθεται πως ήθελε να τιμήσει εκείνους που οργάνωσαν την αποτυχημένη συνωμοσία κατά του Χίτλερ τ 1944. Ας θυμόμαστε μόνο πως εκείνοι ήταν όλοι τους ναζί, εγκληματίες πολέμου της Βέρμαχτ, που συνειδητοποίησαν ότι ο πόλεμος χάνεται (οι Σοβιετικοί είχαν ήδη περάσει στην αντεπίθεση) και ήθελαν να ξεφορτωθούν αυτόν που υπηρετούσαν σαν πιστά σκυλιά, για να κλείσουν συμφωνία με τους Αγγλοαμερικανούς και να γλιτώσουν το Ράιχ από τα χειρότερα που έβλεπαν να έρχονται.\nΠροτιμήστε τους μπούκηδες\nΕχουν να λένε τα αστικά ΜΜΕ από χθες το βράδυ για τους δημοσκόπους που «έχασαν» τα αποτελέσματα στις εκλογές του ΠΑΣΟΚΙΝΑΛ. Ελα, δεν το πιστεύω… Τι ωραίο ρήμα το «χάνω»! Λάθος έκαναν οι άνθρωποι, έξω έπεσαν. Δεν είχαν πρόθεση να φτιάξουν κλίμα υπέρ του Λοβέρδου! Α, πα, πα, δε γίνονται τέτοια πράγματα. Από την άλλη, οι μπούκηδες το πήγαν… ομαλά το πράγμα. Οπως μας ενημέρωσε ο σύντροφος Κος Πάπιας (ακολουθούμε το παλιό πασοκικό τυπικό: κύριε σύντροφε), λίγο πριν το κλείσιμο έπαιζαν τον Λοβέρδο 5,90, τον Γιωργάκη 1,15 και τον Ανδρουλάκη 1,25. Ο σύντροφος Κος Πάπιας μας έκανε και μια ανάλυση ανώτερου μαθηματικού επιπέδου, για το πώς στέλνουν κάποιους στον κουβά, αλλά δεν την καταλάβαμε και δεν μπορούμε να την μεταφέρουμε. Με το φτωχό μας το μυαλό, όμως, και χωρίς να έχουμε ειδικές γνώσεις, κάναμε την εξής απλή σκέψη: Διαβάζει κάποιος τις δημοσκοπήσεις, βλέπει να δίνουν τον Λοβέρδο πρώτο, πάει μετά στο μπουκάδικο, βλέπει απόδοση 5,90, παίζει ένα κατοστάρικο Λοβέρδο ελπίζοντας ότι θα πάρει 590 και θα κάνει Χριστούγεννα (λέμε τώρα, γιατί μέχρι τα Χριστούγεννα θα έχει χάσει πολλαπλάσια) και το κατοστάρικο πάει στον κουβά. Μήπως τελικά οι δημοσκόποι βγάζουν και δεύτερο μεροκάματο, δουλεύοντας σαν αβανταδόροι των μπούκηδων, στέλνοντας τα κορόιδα στον κουβά;\nΗ γελοιότητα και η κακογουστιά είναι σαν την εγκυμοσύνη: δεν υπάρχει «ολίγον»\nΤι έπαθαν αυτές και ντύθηκαν κοκκινοσκουφίτσες μες στην κακογουστιά; Λοιπόν, παρακαλούμε όχι… σεξιστικά σχόλια. Είναι «επώνυμες θεσσαλονικιές» και ντύθηκαν έτσι για να καταγγείλουν τη βία κατά των γυναικών! Η εκδήλωση ονομαζόταν «The REDRESS Project against woman violence» και όπως διαβάσαμε συνδιοργανώθηκε από την Αντιδημαρχία Πολιτισμού και Τουρισμού του δήμου Πυλαίας-Χορτιάτη και τον Αντιδήμαρχο Σοφοκλή Κάλτσιο και την εταιρία «Groupe Rich». Και η μεσιανή γιατί δεν φόρεσε κόκκινα αλλά αυτό το μπορντοροζοκοκκινοσκατουλί που θα ‘λεγε και η Μοιραράκη. Αν δεν την γνωρίσατε, είναι η ευρωβουλευτίνα της ΝΔ Μαρία Σπυράκη, διακαής πόθος της οποίας είναι να είναι υποψήφια βουλευτίνα Θεσσαλονίκης στις επόμενες εκλογές, οπότε κάπως έπρεπε να ξεχωρίζει από τις άλλες του κιτς «μπαλέτου».\nΥΓ. Η εταιρία που αναφέρεται ως συνδιοργανώτρια πουλάει κοσμήματα και κάνει μπίζνες με τα κόκκινα φορέματα. Το τερπνόν μετά του ωφελίμου.\nΑγανάκτησαν πολλοί στο Βόλο με τον Μπέο, που έφερε τη Βίσση για να εγκαινιάσει τη χριστουγεννιάτικη περίοδο και μετά μετέτρεψε σε σκυλάδικο το εκθεσιακό κέντρο του δήμου, όπου οργάνωσε πριβέ «κατάνυξη» με την ίδια τραγουδίστρια και καλεσμένους μόνο «δικούς του».\nΟ Μπέος απάντησε με μια επιστολή στο γνωστό ύφος: «Ο σεβασμός στη μνήμη των θυμάτων της πανδημίας και στον πόνο των οικείων τους είναι δεδομένος. Οπως δεδομένη οφείλουμε να είναι και η ενσυναίσθηση, (όρος που τόσο χαριτωμένα χρησιμοποιούν τα «όλα μαζί καρτούνς») και για τις εκατοντάδες και χιλιάδες των συμπολιτών μας που πρέπει να συνεχίσουν και να επιβιώσουν μέσα σε μια εξαιρετικά δεινή οικονομική κατάσταση και που χρειάζονται τη στήριξή μας»! Απάντησε και στα «παράπονα και τις “λιγούρικες” αναφορές για τη δεξίωση που κατ’ έθιμον διοργανώνει ο Δήμαρχος Βόλου κ. Αχιλλέας Μπέος για τους συνεργάτες, εντός και εκτός Δήμου, και τα στελέχη της παράταξής του, (ότι) τόσο αυτή, όσο και οι συνεχείς προσφορές του σε αδύναμους οικονομικά συμπολίτες, καλύπτονται ΑΠΟΚΛΕΙΣΤΙΚΑ με δικά του χρήματα (όσο και αν τους ακούγεται πρωτόγνωρο…)». Στο τέλος προκάλεσε όσους τον κατήγγειλαν: «Αν, λοιπόν, τόσο πολύ επιθυμούν να μετέχουν ας του ζητήσουν να τους καλέσει. Είναι βέβαιο ότι θα το αποδεχθεί, αφού θα αποτελέσουν μια ευχάριστη και γραφική νότα στην όλη εκδήλωση. Μέχρι και πουρμπουάρ, που ως φαίνεται επίσης λιγουρεύονται, θα τους δώσει».\nΤο θέμα δεν είναι τι κάνει, τι λέει και τι γράφει ο Μπέος. Το θέμα είναι πως αυτός ο «επιχειρηματίας νυχτερινών κέντρων» κάνει δεύτερη δημαρχιακή θητεία στο Βόλο, έχοντας εκλεγεί τη δεύτερη φορά από τον πρώτο γύρο με ποσοστό 57,31%. Οπως αντιλαμβάνεστε, υπάρχει κοινωνικό πρόβλημα.\nΚι εκεί που κοιτάζαμε για τα κατορθώματα του Μπέου, βρήκαμε στο megnesianews.gr την εξής είδηση: «“Ξεχωριστή τιμή και ευλογία συνιστά για την πόλη μας η έλευση και ολιγοήμερη παραμονή στον Μητροπολιτικό Ιερό Ναό Αγίου Νικολάου Βόλου της Προστάτιδος και Εφόρου της Τοπικής Εκκλησίας της Δημητριάδος Ιεράς και Θαυματουργού Εικόνος της Παναγίας Ξενιάς και της Τιμίας Ζώνης της Υπεραγίας Θεοτόκου, που φυλάσσονται στην Ιερά Μονή Παναγίας κάτω Ξενιάς“, όπως αναφέρεται σε σχετική ανακοίνωση της Ι.Μ.Δ..\nΟπως τονίζεται, “τα πανσεβάσμια ιερά Κειμήλια θα μεταφέρει στον Μητροπολιτικό μας Ναό η Ηγουμένη της Μονής Γερόντισσα Νυμφοδώρα, την Παρασκευή 3/12, στις 6.00 μ.μ. και θα τα υποδεχτεί ο Σεβ. Μητροπολίτης Δημητριάδος κ. Ιγνάτιος, επικεφαλής του Ιερού Κλήρου και του ευσεβούς λαού. Θα ακολουθήσει ο Μέγας Πανηγυρικός Εσπερινός, ενώ στις 8.30 μ.μ. θα ξεκινήσει ιερά Αγρυπνία, η οποία θα απολύσει στις 12.30 μετά τα μεσάνυκτα.\nΗ έλευση των ιερών κειμηλίων εντάσσεται στο επταήμερο (1-7/12) πρόγραμμα των λατρευτικών εκδηλώσεων επί τη μνήμη του Πολιούχου και Προστάτου μας Αγίου Νικολάου και θα παραμείνουν προς προσκύνηση στον Ιερό Ναό μέχρι την Τρίτη 7/12. Ολόκληρο το πρόγραμμα δημοσιεύεται στην ιστοσελίδα της Ιεράς Μητροπόλεως Δημητριάδος imd.gr“».\nΣτο Βόλο, την πόλη που πλήττεται άγρια από το τέταρτο κύμα της πανδημίας, η μητρόπολη κουβαλάει «θαυματουργές» εικόνες και «άγιες» ζώνες για να μαζέψει κόσμο και λεφτά. Ούτε μια έκκληση για τήρηση των μέτρων προστασίας δεν υπάρχει στις δυο αφίσες της μητρόπολης. Μια ολόκληρη βδομάδα γεμάτη με όρθρους, εσπερινούς, λειτουργίες και αγρυπνίες!\nΠροηγούμενο Άρθρο13 χρόνια από τη νεολαιίστικη εξέγερση του Δεκέμβρη 2008\nΕπόμενο άρθρο Σε σκάνδαλο εξελίσσεται η μεταχείριση του νεοναζιστή Θεοδώρου από τον αστυνομικό και δικαστικό μηχανισμό


Syntages Omorfias: Οκτωβρίου 2015\nΦυσικές λύσεις για τους μαύρους κύκλους κάτω από τα μάτια!\nΗ δημιουργία μαύρων κύκλων κάτω από τα μάτια οφείλεται κυρίως στην κούραση, την έλλειψη ύπνου και την κληρονομικότητα. Πριν καταφύγετε σε κάποιο καλλυντικό που προσφέρει άμεση κάλυψη, όπως το κονσίλερ, δοκιμάστε μία από τις παρακάτω φυσικές λύσεις με υλικά που έχετε ήδη στο σπίτι σας ή μπορείτε εύκολα να προμηθευτείτε.\nΑναρτήθηκε από Elena στις 16:12 Δεν υπάρχουν σχόλια:\nΤο Ροδόνερο στην καθημερινή ρουτίνα ομορφιάς σου!\nΑν είσαι μια γυναίκα που περιποιείται τον εαυτό της και εμπιστεύεται μαζί με όλα τα άλλα και τις υπερδυνάμεις της φύσης στη beauty ρουτίνα της, τότε το ροδόνερο σίγουρα συμπεριλαμβάνεται μέσα στην καθημερινή ρουτίνα ομορφιάς σου!\nΜυρωδάτο, εντελώς φυσικό και με θαυματουργές ενυδατικές και καταπραϋντικές ιδιότητες το ροδόνεροαποτελεί ίσως το αρχαιότερο καλλυντικό προϊόν, γνωστό στις περισσότερες χώρες του κόσμου.\nΑν πάλι, αγαπάς το ροδόνερο αλλά δεν ξέρεις πώς να το χρησιμοποιήσεις καθημερινά , τότε μπορείς να δεις 6 απίστευτες χρήσεις του!\n1) Τονώνει και χαρίζει λάμψη στην επιδερμίδα: Πλούσιο σε αντιοξειδωτικά και βιταμίνες ( κυρίως βιταμίνη C), το ροδόνερο κάνει την επιδερμίδα πιο λαμπερή και φωτεινή κάθε φορά που το χρησιμοποιείς.\n2) Ενυδατική δράση: Χάρη στην εντελώς φυσική σύνθεσή του, μακριά από χημικά συστατικά ή αλκοόλ, το ροδόνερο μπορεί να χρησιμοποιηθεί για να ενυδατώσει και να αναζωογονήσει την επιδερμίδα άμεσα, χωρίς να την ξηράνει.\n3) Setting spray: Μπορείς να ψεκάσεις ροδόνερο πάνω στο τελικό μακιγιάζ σου, προκειμένου να του δώσεις μεγαλύτερη διάρκεια και μια αίσθηση φρεσκάδας.\n4) Φυσικό ντεμακιγιάζ: Η ταυτόχρονη δράση του ως φυσικό καθαριστικό, που απομακρύνει τους ρύπους, το μακιγιάζ και «ανοίγει» τους πόρους της επιδερμίδας από τη μια πλευρά και ως super ενυδατικό προϊόν, από την άλλη πλευρά, το καθιστά ιδανικό για να αφαιρέσεις το μακιγιάζ σου.\n5) Μειώνει την ερυθρότητα: Εάν παρατηρήσεις πως η επιδερμίδα σου σε κάποιο σημείο είναι ερεθισμένη ή έχει κοκκινίλες (κυρίως αυτό μπορεί να σου συμβεί μετά το ξύρισμα), τότε απλά πέρασε ταμποναριστά στην περιοχή ροδόνερο. Χάρη στις αντιφλεγμονώδεις και στυπτικές ιδιότητές του, το ροδόνερο θα καταπραΰνει την περιοχή.\n6) Χαλαρώνει τον οργανισμό: Εκτός από τις ευεργετικές δράσεις του κυρίως στην επιδερμίδα, η εκπληκτική διακριτική μυρωδιά του μπορεί να λειτουργήσει ευεργετικά για την εκτόνωση του εκνευρισμού ή της νευρικής έντασης. Χαλαρώνει και ηρεμεί μέσα σε λίγα λεπτά!\nΦυσικές λύσεις για τους μαύρους κύκλους κάτω από τ...


Σεμινάρια Εκπαιδευτικών και Φοιτητών – Διάμεσος\n4 Φεβ 2020 Φ.Μ.Ε. ΔΙΑΜΕΣΟΣ -- i-ΔΙΑ ΜΕΣΟΥ 0\nΔιδακτική Μεθοδολογία Αρχαίων Ελληνικών για Γυμνάσιο και Λύκειο -Οδηγίες Επανάληψης\n14 Οκτ 2019 Φ.Μ.Ε. ΔΙΑΜΕΣΟΣ -- i-ΔΙΑ ΜΕΣΟΥ 0\nΠρόσκληση σε σεμινάρια ΠΡΟΣΚΛΗΣΗ ΣΕ 2 ΣΕΜΙΝΑΡΙΑ ΤΗΝ ΚΥΡΙΑΚΗ 3/11/2019 στις 11:00 π.μ. (ΑΘΗΝΑ, ΞΕΝΟΦΩΝΤΟΣ 4, ΣΥΝΤΑΓΜΑ). ΔΗΛΩΣΤΕ ΣΥΜΜΕΤΟΧΗ ΕΔΩ : https://lexigramgreece.blogspot.com/20…/…/blog-post_14.html… —————————————————————————————- 1ο σεμινάριο: ΠΑΡΟΥΣΙΑΣΗ […]\n7 Μάι 2019 Φ.Μ.Ε. ΔΙΑΜΕΣΟΣ -- i-ΔΙΑ ΜΕΣΟΥ 0\nΣΥΝΔΙΟΡΓΑΝΩΤΕΣ https://lexigramgreece.blogspot.com/2019/03/blog-post.html http://www.grigorisbooks.gr/search.asp http://diamesos.edu.gr/ ——————————————————————————– LINK ΑΝΑΚΟΙΝΩΣΕΩΝ : — http://diamesos.edu.gr/%CF%83%CE%B5%CE%BC%CE%B9%CE%BD%CE%…/… — https://lexigramgreece.blogspot.com/2019/03/blog-post.html 3Ο ΔΙΑΔΙΚΤΥΑΚΟ (εξ αποστάσεως) ΣΕΜΙΝΑΡΙΟ ΑΡΧΑΙΩΝ ΕΛΛΗΝΙΚΩΝ ΠΡΙΝ ΤΙΣ ΠΑΝΕΛΛΗΝΙΕΣ ΜΕΣΩ […]\n24 Μαρ 2019 Φ.Μ.Ε. ΔΙΑΜΕΣΟΣ -- i-ΔΙΑ ΜΕΣΟΥ 0\nΠΡΟΣΚΛΗΣΗ ΣΕ ΔΥΟ (2) ΣΕΜΙΝΑΡΙΑ ΓΙΑ ΤΑ ΑΡΧΑΙΑ ΕΛΛΗΝΙΚΑ ΤΗΝ ΚΥΡΙΑΚΗ 14/4/19 στις 10:30 π.μ. (ΑΘΗΝΑ, ΞΕΝΟΦΩΝΤΟΣ 4, ΣΥΝΤΑΓΜΑ) ΣΥΝΔΙΟΡΓΑΝΩΤΕΣ : […]\n16 Μαρ 2019 Φ.Μ.Ε. ΔΙΑΜΕΣΟΣ -- i-ΔΙΑ ΜΕΣΟΥ 0\nΗΜΕΡΙΔΑ ΣΧΟΛΙΚΟΥ + ΕΠΑΓΓΕΛΜΑΤΙΚΟΥ ΠΡΟΑΝΑΤΟΛΙΣΜΟΥ ΜΕ ΤΗΝ ΕΤΑΙΡΙΑ ΣΥΜΒΟΥΛΩΝ “ΠΥΞΙΔΑ” ( http://epagelmatikipixida.gr). ΕΙΣΗΓΗΤΕΣ : ΚΩΝΣΤΑΝΤΙΝΟΣ ΠΑΠΑΓΙΑΝΝΟΥΛΗΣ ΓΙΩΡΓΟΣ ΚΟΡΩΣΗΣ. 1. Ανάλυση όλων των νέων δεδομένων για την […]\nΣΕΜΙΝΑΡΙΟ ΔΙΔΑΣΚΑΛΙΑΣ ΑΔΙΔΑΚΤΟΥ ΚΕΙΜΕΝΟΥ ΑΡΧΑΙΩΝ ΝΕΑΣ ΜΟΡΦΗΣ : LEXIGRAM + ΝΑΤΣΗΣ ΔΗΜΗΤΡΗΣ\n14 Ιαν 2019 Φ.Μ.Ε. ΔΙΑΜΕΣΟΣ -- i-ΔΙΑ ΜΕΣΟΥ 0\nΣεμινάριο: Διδασκαλία του Αδίδακτου Κειμένου Νέας Μορφής


Ξενοδοχεία σε: China\nΜάθετε περισσότερα για: China\nChina: Εξερευνήστε την πόλη\nChina: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: China.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (China) θα βρείτε καταλύματα που ικανοποιούν τις ανάγκες όλων των ταξιδιωτών. China: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (China), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (China) είναι εδώ με την εγγύηση χαμηλότερης τιμής μας.\nChina: Ποια είναι τα καλύτερα μέρη για τη διαμονή σας εδώ;\nChina: Σε αυτό το μέρος θα βρείτε καταλύματα με τιμές που ξεκινούν από 32 EUR. Διαλέξτε μία από τις 11 προσφορές μας και επωφεληθείτε από εκπτώσεις έως και 25%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (China) και στη γύρω περιοχή:\n• 2 καταλύματα 4 αστέρων από 70 EUR ανά διανυκτέρευση\nChina: Τι να δείτε και να κάνετε\nChina: Τι μπορείτε να δείτε στην περιοχή;\n• Σπήλαιο Σοργού\n• Παραλία Ουτζίτζι\n>China: Ποια είναι η καλύτερη περίοδος για να επισκεφτείτε αυτό το μέρος;\n• Οι πιο βροχεροί μήνες: Περίοδος Αυγούστου, Σεπτεμβρίου, Ιουλίου και Ιουνίου (μέσος όρος βροχόπτωσης 139.70 mm)


Η προχρονολογημένη αντίσταση...\nΥπάρχουν στιγμές στη ζωή του ανθρώπου που ποτέ δεν μπορούν να γίνουν παρελθόν. Και αυτό συμβαίνει όταν ο άνθρωπος περάσει εμπειρίες που...\nξεπερνούν τα ανθρώπινα όρια και έχουν φυσική κατάληξη τον θάνατο, και εντούτοις επιζεί.\nΠώς πιάστηκε όλη η φυσική ηγεσία του Π.Μ. με πρωταγωνιστή τον Μίκη; (παραμένει ακόμα και σήμερα μυστήριο η σύλληψή του). Και γιατί ένα ιδρυτικό μέλος του Π.Μ., ο Γιώργος Βότσης, χρίστηκε χαφιές, χωρίς ποτέ να δοθεί καμία εξήγηση;...


Γκρίνια ΕΠΕ: Ο Ελληνάρας...\nΕπιστροφή στο μπλονγκ μετά από αρκετούς μήνες. Έτσι είναι, τι να κάνουμε, ο δημιουργικός οίστρος δεν έχει χρονοδιάγραμμα (έλα, ξεκαβάλλα :-) ).\nΕίναι κοινά αποδεκτή αλήθεια ότι σαν τον Ελληνάρα, δεν έχει. Με Ε κεφαλαίο! Και να είστε σίγουροι, δεν είμαστε Έλληνες αλλά Ελληνάρες. Ξέρετε μωρέ, αυτός που ξέρει πως δουλεύουν τα πράγματα γύρω του, που έχει μία άποψη για όλα και για όσα δεν έχει άποψη, απλά δεν χρειάζεται, γιατί είναι ανάξια λόγου. Αυτός που κάνει τα πάντα με τον δικό του τρόπο, αγνοώντας όλους τους υπόλοιπους, και αν τύχει να του την "πουν" για κάτι, έχει την απάντηση έτοιμη στα χείλη του, σαν να γεννήθηκε έτοιμος για να απαντάει στους πάντες. Και καταλήγει με εκείνο το ηλίθιο χαμόγελο στα χείλη, σκεπτόμενος "Όχι, θα μου την έβγαινε από πάνω ο άχρηστος, που την ώρα που η Ελλάδα γεννούσε την Δημοκρατία, αυτός σκαρφάλωνε στα δέντρα για να φάει κανα φρούτο για να μην πεθάνει"! Έτσι λοιπόν διαδραματίζεται η επόμενη μικρή μας, καθόλα πραγματική ιστορία, από το τελευταίο μου ταξίδι στην, εκτός πλανήτη για τα δεδομένα της Ελλάδας, Ολλανδία.\nΣτις περιπέτειες στην πόλη του Άμστερνταμ, δεν θα αναφερθώ. Είναι γνωστό άλλωστε πως, όμοια με την ρήση που ισχύει για το Las Vegas, "ότι συμβαίνει στο Άμστερνταμ, μένει στο Άμστερνταμ" ;-) Η μικρή μας ιστορία διαδραματίζεται στην τελευταία πτήση του γράφοντος από την πόλη της Ζυρίχης προς την Θεσσαλονίκη. Μέχρι εκείνη την στιγμή, η μόνη συναναστροφή με Έλληνες περιοριζόταν στην μικρή παρέα των 5 που γυρνούσαν στο Άμστερνταμ, διατυμπανίζοντας παντού με την φωνασκία τους ότι κάθε άλλο παρά Ολλανδοί ήταν. Ε, πως να το κάνουμε, Ολλανδοί δεν είμαστε αλλά ούτε και Ευρωπαίοι και χωρίς να μπορούμε να το ελέγξουμε, το δείχνουμε σε κάθε ευκαιρία. Στην πτήση μας λοιπόν.\nΜπαίνω που λέτε στο αεροπλάνο και μετά από πολύ καιρό (1 εβδομάδα στο εξωτερικό μπορεί να φανεί σαν 1 χρόνος!) νιώθω ότι υπάρχει και κάποιος άλλος που μπορώ να συνεννοηθώ πέρα από την παρέα μου. Πτήση για Θεσσαλονίκη ήταν, τουλάχιστον το μισό αεροπλάνο ήταν γεμάτο με Έλληνες. Ακόμα και οι αεροσυνοδοί, απευθυνόντουσαν σε όσους έκριναν με την πρώτη ματιά ως Έλληνες, σε άπταιστα Ελβετο-Ελληνικά με την φράση "Kalispera"! Τώρα, το γιατί εγώ τους απάντησα με την φράση "Hello", τι να σας πω, ακόμα το ψάχνω...\nΜικρή παρένθεση στην ιστορία μας, απολαμβάνω αφάνταστα το πως μερικοί άνθρωποι, σε ρόλους πωλητή συνήθως, προσπαθούν να καταλάβουν την εθνικότητα του ανθρώπου που βρίσκεται απέναντί τους, κρίνοντας μέσα σ'αυτά τα ελάχιστα millisecond που έχουν, βάσει ένδυσης, εμφάνισης και στησίματος. Στην Τουρκία συνήθως με περνάνε για (νεο)Τουρκο και μου μιλάνε Τουρκικά, όπου ένα απλό hayir είναι αρκετό για να σε αφήσουν ήσυχο. Στην Formula 1, όντας ντυμένος στα Φινλανδικά χρώματα, ελέω συμπαθειας προς τον Kimi Raikkonen (δεν θέλω σχόλια), έκανα φιλίες με τους Φινλανδούς, με αποκορύφωμα την έκφραση απορίας τους όταν στα Φινλανδικά που μου ξεστόμιζαν, τους απαντούσα στα Αγγλικά! Μα καλά, είναι δυνατόν να με μπερδεύουν με Φινλανδό;;; Τι να πεις... Αλλά το μεγαλύτερο μπέρδεμα για όλους εμφανίζεται όταν φοράω εκείνο το T-shirt που πήρα από το Μόναχο, το οποίο γράφει "Prost". Εκεί να δεις να ξεπετάγεται το γερμανικό από παντού, που να ήξερα τι πέραση θα είχε αυτό το μπλουζάκι όταν το αγόραζα :-) Αρκετά όμως με την μικρή αυτή παρένθεση...\nKalispera που λέτε η αεροσυνοδός, hello εγώ, και καταλήγουμε με την αεροσυνοδό να αναρωτιέται τι σκατά εθνικότητας είμαι και εγώ να αναρωτιέμαι γιατί δεν απαντάω στην μητρική μου γλώσσα! Κουλουβάχατα ψηλέ σε λέω. Τέλοσπάντων, προχωράω προς την θέση μου, 12F αν θυμάμαι καλά. Άλλη μια μικρή παρένθεση-φλασιά, μην ψάξετε να βρείτε θέση 13κάτι στο αεροπλάνο, απλά ΔΕΝ υπάρχει!!! Οι δεισιδαιμονίες για άλλη μια φορά έχουν κάνει το θαύμα τους και ως δια μαγείας, οι θέσεις από τον αριθμό 12 πάνε κατευθείαν στο 14! Και για όλους εμάς δηλαδή, που γεννηθήκαμε στις 13 του μηνός και θεωρούμε το 13 ως καλό αριθμό, δεν έχει προκοπή; Ας το παρακάμψουμε και αυτό. Φτάνω που λέτε στην σειρά 12 και βλέπω 2 μεσήλικες, προφανώς ζευγάρι, να κάθονται δίπλα στην θέση μου. Στα ελάχιστα millisecond που έχω πριν αρχίσουν οι ακολουθούντες να δυσανασχετούν που σταμάτησα, κοιτάζω και κρίνω και εγώ με την σειρά μου ότι οι "γείτονές" μου μοιάζουν με Έλληνες. Ρωτάω και εγώ εύλογα, "Έλληνες;" και παίρνω θετική απάντηση. Χαρούμενος και εγώ που μετά από "τόσο" καιρό ξαναβρίσκω πατριώτες, τους εξηγώ ότι κάθομαι δίπλα στο παράθυρο, σηκώνεται η κυρία για να περάσω, ενώ ο κύριος μετατόπισε με το ζόρι το σώμα του προς τα πλάγια ώστε μετά βίας να μην τον ξενυχιάσω πατώντας τον, στριμώχνοντας το σώμα μου προς την ακριανή θέση.ΟΚ, μπήκα σκέφτομαι και κανείς δεν έπαθε ζημιά, όλα καλά. Όντας γνήσιος Ευρωπαίος (λέμε τώρα), φοράω και την ζώνη μου, την οποία συνηθίζω να μην την βγάζω μέχρι την τελική προσεδάφιση, για 2 λόγους. Πρώτον, έχω μάθει να μην με ενοχλεί και δεύτερον, με ενοχλεί περισσότερο αν μουν πουν να την βάλω, για οποιοδήποτε λόγο. Μετά από κανένα λεπτό, ακούγεται και εκείνο το μαγικό "μπινγκ" από τα ηχεία, συνοδευόμενο και από την οπτικές ενδείξεις πάνω από τα κεφάλια μας, υποδεικνύοντας ότι έφτασε η ώρα για να βάλουν όλοι τις ζώνες τους. Ακολουθεί και ο κλασσικός μεταλλικός ήχος "κλατς κλουτς" από όλη την καμπίνα, αποδεικνύοντας ότι ένας απλός ήχος και ένα λαμπάκι με ένα σύμβολο πάνω, είναι αρκετά για να συνεννοηθείς σε οποιαδήποτε γλώσσα. Περνάει που λέτε κανά 15λεπτο μέχρι να αρχίσει να κινείται το αεροπλάνο στον αεροδιάδρομο, έτοιμο για την απογείωση. Και σε εκείνη την φάση ακριβώς παρατηρώ ότι ο μεσήλικας κύριος δίπλα μου δεν έχει βάλει την ζώνη του και έχει κλείσει και τα μάτια του για να κοιμηθεί. Θα του την "πουν" σκέφτομαι και βλέπω την αεροσυνοδό να πλησιάζει, ελέγχοντας τους επιβάτες. Πλησιάζει στην σειρά μας, βλέπει τον κύριο να κοιμάται τον ύπνο του δικαίου, τον σκουντάει και του λέει ευγενικά στα αγγλικά να βάλει την ζώνη του. Εκείνος ξυπνάει, καταλαβαίνει από τις κινήσεις της αεροσυνοδού και βάζει την ζώνη του. Και εκείνη ακριβώς την στιγμή, μα τον Δαλάι Λάμα, έρχεται η επιφοίτηση στον γράφοντα και αντιλαμβάνεται ότι στην αντίληψη του Ελληνάρα, αυτό δεν είναι αποδεκτή συμπεριφορά. Ο Ελληνάρας ΞΕΡΕΙ πότε να βάλει την ζώνη του, αν γουστάρει. Και το να του κάνει παρατήρηση-επισήμανση μια οποιαδήποτε αεροσυνοδός, απλά δεν είναι αποδεκτό. Και εκείνη ακριβώς την στιγμή, σκέφτομαι ότι ο σωστός Ελληνάρας θα είχε μία απάντηση έτοιμη να την ξεστομίσει. Και πάνω που σκέφτομαι όλα αυτά τα πράγματα, τα οποία φάνταζαν εντελώς σουρεαλιστικά, δεν περνάνε ούτε 3 δευτερόλεπτα, απομακρύνεται η αεροσυνοδός, ξαφνικά γυρνάει ο μεσήλικας προς την γυναίκα του και με απίστευτο στόμφο, ξεστομίζει το θεεϊκό "Αφού δεν ξεκινήσαμε ακόμα!!!" Γεια σου ρε Ελληνάρα σκέφτηκα, ευτυχώς δεν με απογοήτευσες! Είσαι τεράστιος τελικά, ζεις και μαζί σου ζει και όλη η κληρονομιά αυτού του Έθνους. Με λίγα λόγια, ο Ελληνάρας, ξέρει με κλειστά μάτια ότι όταν το αεροπλάνο φτάσει στην τελική ευθεία και δώσει πλήρη ώθηση στους κινητήρες, θα ξυπνήσει και θα δέσει την ζώνη του. Γιατί ΕΚΕΙΝΗ η στιγμή είναι η σωστή, τα υπόλοιπα είναι παπαριές μέντολες για τους βλάκες τους ξένους. Αυτός ΞΕΡΕΙ πια είναι η σωστή στιγμή, οι παγκόσμιοι κανονισμοί ασφαλείας δεν είναι γι' αυτόν γιατί αυτός έκρινε και ξέρει όλη την αλήθεια. Οι άλλοι είναι απλώς ζώα που ακολουθούν τους κανονισμούς, αυτός γνωρίζει και θα έκανε το σωστό αν τον άφηναν να το κάνει με τον τρόπο του, στην στιγμή που μόνο αυτός ξέρει. Για άλλη μια φορά, όλοι οι άλλοι είναι λάθος και αυτός είναι ο σωστός. Και με μια ηλίθια γαλήνη στο πρόσωπό του, με την ιδέα ότι η καημένη η γυναίκα του κατάλαβε πόσο σωστός είναι και πόσο λάθος είναι όλοι οι υπόλοιποι, ξαναπέφτει για ύπνο. Άσε που ο καημένος είχε και εντερικές διαταραχές, κρίνοντας από τις ευωδιές που αναδύονταν κάθε 10 λεπτά από τα αριστερά μου...\nΑπότομη επιστροφή στην πραγματικότητα. Καλως ήρθες στην Ελλάδα, καλώς ήρθες στην χώρα των Ελληνάρων. Η ζωή δεν είναι ποτέ βαρετή εδώ, όντως...\nPosted by Marko Di Marko at 7:51 PM\nΛιαπης Νικολαος August 20, 2010 at 5:29 PM\nΤι σου φταιξε ρε αδερφε ο καυμενος ο Φιλλανδος που κατα λαθος σε περασε για "πατριωτακη" και ηθελε να σου πει μια καλησπερα. Επειδη δηλαδη δεν εισαι ξανθος, δηλαδη ελα στην θεση του ρε μεγαλε:\nΒρισκεσαι στην Γερμανια σε Ευρωπαικο παιχνιδι ποδοσφαιρου (Υποθετουμε οτι εισαι οπαδος του ποδοσφαιρου)μεταξυ του ΠΑΟΚ και της BAYER και ξαφνικα βλεπεις εναν ΞΑΝΘΟ τυπο με T-shirt χρωματος γαλανολευκο και ελληνικη σημαια ριγμενη στην πλατη, Δεν θα πας να του πεις "Τι χαμπαρια ρε πατριδα", οχι πες μου δεν θα πας;;;\nΑλλα αν γυρισει ο τυπος και σου πει "guten weichen vre sehe nicht, dass ich blond bin?" (Μεταφραση : Καλα βρε μαλακα δεν βλεπεις οτι ειμαι ξανθος), εσυ θα παρεξηγηθεις και πολλη πιθανο να γραψεις αρθρο για την αγενεια των Γερμανων. Αλλα εσυ φυσικα θεωρεις δεδομενο οτι ολοκληρος ο κοσμος ξερει τον ΜΑΡΙΟ και οτι ο ΜΑΡΙΟΣ ειναι ΕΛΛΗΝΑΣ.\nΓι αυτο λοιπον την επομενη φορα που θα πας στην formula 1 να φορας Εληνικη σημαια και μπλουζακι που θα γραφει "ΓΕΙΑ ΜΑΣ", για αποφυγη παρεξηγησεων\nMarko Di Marko August 21, 2010 at 2:34 PM\nΧμ, λες ο Γερμανός να φορούσε γαλανόλευκα για να τιμήσει τον ΠΑΟΚ, στην Γερμανία; Ή μήπως σε ολόκληρο το γήπεδο, θα διάλεγα να μιλήσω σε αυτόν και όχι σε όλους τους υπόλοιπους που θα φορούσαν τα ίδια και θα έμοιαζαν περισσότερο με Έλληνες; Έτσι κι αλλιώς, στον αγώνα της F1 ήταν 4-5 παρέες ντυμένες στα Φινλανδικά χρώματα και εγώ! Η ελληνική μύγα στο Φινλανδικό γάλα δηλαδή :-)\nΠάντως έχω πάθει πλάκα με τα γερμανικά σου. Θα μου κάνεις ιδιαίτερα;;;\nΕγώ είμαι που μου είπες να σχολιάσω σον και καλά.\nMarko Di Marko September 5, 2010 at 4:44 AM\nΑ, εσύ είσαι τελικά!\nΝαι αλλά απ' ότι θυμάμαι, σε όλους είπα να σχολιάσουν :-)


All About Evia: «Φέτος αγοράζω τα σχολικά από το γνωστό μου βιβλιοπωλείο».\n«Φέτος αγοράζω τα σχολικά από το γνωστό μου βιβλιοπωλείο».\nΤο μήνυμα για τη σχολική χρονιά 2013 - 2014 είναι:\nΓια εγγυημένη ποιότητα & χαμηλές τιμές. Για να μη «χάνεται» το παιδί σας, μέσα σε άσχετα είδη.\nΕλάτε τώρα να διαλέξετε τη σχολική σας τσάντα και κερδίστε μέχρι και 50% στις εκπτώσεις του Αυγούστου.\nΕπώνυμες, ποιοτικές και ανθεκτικές σχολικές τσάντες, φτιαγμένες από κατάλληλα & εγγυημένα υλικά, που δεν θα χρειαστεί να τις ανανεώσετε στα μέσα της σχολικής χρονιάς.\nΔημήτρης & Σταύρος Περγάμαλης\nΣας περιμένουμε ΜΟΝΟ στην οδό Χαρώνδα


NEWSALAMINA.NET: «Προετοιμαστείτε, Έρχεται “Οικονομική Καταιγίδα”». «Βόμβα» Λαγκάρντ από το φόρουμ για την «Παγκόσμια Κυβέρνηση»\n«Προετοιμαστείτε, Έρχεται “Οικονομική Καταιγίδα”». «Βόμβα» Λαγκάρντ από το φόρουμ για την «Παγκόσμια Κυβέρνηση»\nΞαφνικές και αναπάντεχες προειδοποιήσεις για οικονομική καταιγίδα στον πλανήτη αναφέρει το ΔΝΤ, σε φόρουμ για την …\nπαγκόσμια κυβέρνηση, στο Ντουμπάι, καθώς φαίνεται ότι τα πράγματα δεν πάνε τόσο καλά όσο θα ήθελαν.\n«Μετά την εκδήλωση της οικονομικής κρίσης που προετοιμάζουν εδώ και χρόνια θα μας παρουσιάσουν το ιδανικό της βιωσιμότητας, το οποίο δεν θα συνδέεται όμως με την χριστιανική κοσμοθεωρία.\nΗ σημασία του κάθε ατόμου υποβαθμίζεται. Προωθείται από έναν ΟΗΕ που δεν είναι πλέον φιλο-δυτικός, ένα πολύ μεγαλύτερο σώμα από ό, τι υπήρχε το 1945. Θα το δεχτούμε ή μήπως είναι καιρός περισσότερο από ποτέ να αρχίσουμε να επανεξετάζουμε τη συμμετοχή μας σε αυτό το μη βιώσιμο σώμα;» ..αναφέρει ο Jeffrey Ludwig (American Thinker).